hotchpotch/miracl-hf-unified huggingface dataset:
অ্যামবিগ্রাম
অ্যামবিগ্রাম (কখনও কখনও ইনভারশন নামেও পরিচিত হয়) এক ধরনের গ্রাফিক্যাল চিত্র বা লেখা যা একটি শব্দকে শুধুমাত্র এক দিক থেকে বানান করেনা বরং অন্য আরেকটি দিক বা অরিয়েন্টেশন থেকেও একইভাবে বানান করতে পারে। অথ্যাৎ যে শব্দ বা বাক্যকে একদিক থেকে পড়লে যেমন দেখায় উল্টা দিক থেকেও একই রকম দেখায় তাকে অ্যামবিগ্রাম বলে। ডগলাস আর. হফস্টাটার-এর মতে:
এই হফস্টাটারই সর্বপ্রথম অ্যামবিগ্রাম শব্দটি কোন এক প্রকাশনায় ব্যবহার করেছিলেন। তিনি তার এক বন্ধুর কাছে এই শব্দের উৎপত্তি ও ইতিহাস ব্যাখ্যা করেছিলেন এবং বন্ধুদের কাছ থেকে এ বিষয়ে সাহায্যও নিয়েছিলেন। তার ১৯৯৯ সালে প্রকাশিত "Gödel, Escher, Bach" নামক বইয়ের প্রচ্ছদে একটি ত্রিমাত্রিক অ্যামবিগ্রাম ছাপা হয়েছিলো।
ইংরেজি ambigram শব্দটি দুটি ল্যাটিন শব্দ থেকে উৎপত্তি লাভ করেছে। ambi শব্দের অর্থ "উভয়" এবং gram শব্দের অর্থ "বর্ণ"। দুটি মিলিয়ে দাড়াচ্ছে উভয় বর্ণ। অর্থাৎ একই শব্দ যদি দুই দিক থেকে একইভাবে পড়া যায় তবে তা-ই অ্যামবিগ্রাম। ১৯৮৩-১৯৮৪ সালের দিকে ডগলাস আর. হফস্টাটার সর্বপ্রথম অ্যামবিগ্রাম শব্দটি এভাবে প্রকাশ করেন। তিনা বন্ধুদের সাথে বোস্টনে প্রায়ই আড্ডা দিতেন। এই আড্ডা থেকেই কোন এক সময় শব্দটি উঠে আসে। কৃতজ্ঞতা স্বীকারকল্পে হফস্টাটার যাদের নাম উল্লেখ করেছেন তারা হলেন; "গ্রেগ হুবার, ডন বায়ার্ড, হেনরি লিবার্ম, বার্নি গ্রিনবার্গ" ইত্যাদি ইত্যাদি। এরা সবাই তাঁর বন্ধুবান্ধব।
অ্যামবিগ্রামগুলোকে সাধারণ নিচের বিষয়শ্রেণীগুলোর যেকোন একটিতে বিভক্ত করা যায়:গ্রাফিক শিল্পীরা তাদের অনন্য প্রতিসাম্য প্রদর্শনের জন্য অ্যামবিগ্রাম ব্যবহার করে থাকে। এ কারণে লোগে, বইয়ের প্রচ্ছদ, গানের অ্যালবাম এবং বিভিন্ন ট্যাটুর নকশায় অ্যামবিগ্রাম থাকতে দেখা যায়।
অ্যামবিগ্রামের সবচেয়ে সুস্পষ্ট প্রতীকায়ন ঘটেছে মার্কিন ঔপন্যাসিক ড্যান ব্রাউন রচিত অ্যাঞ্জেল্‌স অ্যান্ড ডেমন্‌স নামক রোমাঞ্চকর উপন্যাসে। এর প্রথম ব্রিটিশ মুদ্রণের প্রচ্ছদে বইয়ের নামটি অ্যামবিগ্রাম হিসেবে লেখা হয়েছে। এই বইয়ের জন্য অ্যামবিগ্রামগুলো এঁকে দিয়েছেন গ্রাফিক শিল্পী জন ল্যাংডন। আন্তর্জাতিক বেস্টসেলার বই দ্য দা ভিঞ্চি কোড প্রকাশের পর থেকে ড্যান ব্রাইনের সকল বইয়ের কাটতিই বেড়ে গেছে। এরই সাথে অ্যামবিগ্রাম নিয়ে মানুষের উৎসাহ এবং কর্মতৎপরতাও বেড়েছে কয়েকগুণ। সম্প্রতি জন ল্যাংডনের অ্যামবিগ্রাম বিষয়ক বই "ওয়ার্ডপ্লে"-এর পুনর্মুদ্রণেরও উদ্যোগ নেয়া হয়েছে।
উয়েফা চ্যাম্পিয়নস লীগ
ইউরোপীয়ান চ্যাম্পিয়ন ক্লাবস' কাপের উত্তরসূরী উয়েফা চ্যাম্পিয়নস লীগ ইউরোপের ক্লাব পর্যায়ের শীর্ষ দলগুলোকে অনুষ্ঠিত একটি ফুটবল প্রতিযোগিতা, ১৯৫৫ সাল থেকে যেটির আয়োজন করে আসছে ইউনিয়ন অব ইউরোপীয়ান ফুটবল এসোসিয়েশন (উয়েফা)। এই প্রতিযোগিতার পুরস্কার ইউরোপীয়ান চ্যাম্পিয়ন ক্লাব'স কাপ (ইউরোপীয়ান কাপ নামে সমধিক পরিচিত) ক্লাব ফুটবলে জগতে সবচেয়ে গৌরবজনক হিসেবে বিবেচিত হয়। উয়েফা চ্যাম্পিয়নস লীগ উয়েফা কাপ ও উয়েফা কাপ উইনার্স কাপ থেকে আলাদা প্রতিযোগিতা।
প্রতিযোগিতাটি কয়েকটি স্তরে বিভক্ত। বর্তমান ফরম্যাট অনুযায়ী মধ্য-জুলাই মাসে তিনটি প্রাথমিক নকআউট বাছাইপর্ব রয়েছে। বাছাই পর্ব থেকে উন্নীত ১৬টি দল আগে থেকে বাছাই করা ১৬টি দলের সাথে গ্রুপ পর্যায়ে প্রবেশ করে। গ্রুপ পর্যায়ের আটটি গ্রুপের বিজয়ী ও রানার্স-আপ নিয়ে ১৬টি দল মূল নকআউট স্তরে প্রবেশ করে। এই রাউন্ড ফেব্রুয়ারির শেষের দিকে শুরু হয় এবং মে মাসে ফাইনাল খেলা অনুষ্ঠিত হয়। আগে কেবল বিভিন্ন লীগের চ্যাম্পিয়নদেরকেই প্রতিযোগিতায় অংশ নিতে দেয়া হত। ১৯৯৭ সাল থেকে বড় লীগের চ্যাম্পিয়নদের পাশাপাশি রানার্স-আপদেরও অংশ নিতে দেয়া হয়।
বিভিন্ন দল এই শিরোপা জিতেছে এবং অনেক দল একাধিক বার এই শিরোপা লাভ করেছে। এপর্যন্ত অনুষ্ঠিত আসর গুলোর মধ্যে রিয়াল মাদ্রিদ রেকর্ড ১৩ বার এই শিরোপা জিতেছে। এসি মিলান জিতেছে ৭ বার, বায়ার্ন মিউনিখ, বার্সেলোনা এবং লিভারপুল ৫ বার, আয়াক্স আমস্টারডাম ৪ বার এবং ম্যানচেস্টার ইউনাইটেড জিতেছে ৩ বার।
এই প্রতিযোগিতার বর্তমান শিরোপাধারী রিয়াল মাদ্রিদ।
বাছাই পর্বের খেলা বাদে
গেল ক্লিশি
গেল ক্লিশি () একজন ফরাসি ফুটবলার যিনি ইংল্যান্ডে আর্সেনাল ফুটবল ক্লাব দলে খেলে থাকেন।
এমানুয়েল আদাবায়ের
সেয়ি এমানুয়েল আদাবায়ের টোগোতে জন্মগ্রহনকারী একজন ফুটবল খেলোয়াড়। বর্তমানে তিনি আর্সেনাল দলের হয়ে খেলে থাকেন।
জেরেমি আলিয়াদিয়ের
জেরেমি আলিয়াদিয়ের () (জন্ম ৩০শে মার্চ, ১৯৮৩, রঁবুইয়ে, ফ্রান্স) একজন ফরাসি ফুটবলার। তিনি বর্তমানে ইংলিশ প্রিমিয়ার লিগের মিড্‌ল্‌সব্রো দলে খেলে থাকেন।
ইংল্যান্ড জাতীয় ফুটবল দল
ইংরেজ জাতীয় ফুটবল দল (পুরুষ) ইংল্যান্ডের আন্তর্জাতিক ফুটবল খেলার দল এবং ফুটবল এসোসিয়েশন কর্তৃক নিয়ন্ত্রিত হয়, যা ইংল্যান্ডে ফুটবলের প্রশাসনিক প্রতিষ্ঠান।
যুক্তরাজ্যের অংশ হলেও বিভিন্ন পেশাদারী প্রতিযোগিতার জন্য ইংল্যান্ডের নিজস্ব দল আছে। তবে অলিম্পিক প্রতিযোগিতায় ইংল্যান্ড একা প্রতিনিধিত্ব করেনা, বরং পুরো যুক্তরাজ্য অলিম্পিকে একসাথে অংশগ্রহণ করে।
যুক্তরাজ্যের জাতিগুলোর মধ্যে ইংল্যান্ডই সবচেয়ে সফল, তারা ব্রিটিশ হোম চ্যাম্পিয়নশিপ জিতেছে ৫৪বার এবং ফিফা বিশ্বকাপ জিতেছে একবার। তারা অবশ্য কখনো উয়েফা ইউরোপীয়ান ফুটবল চ্যাম্পিয়নশিপ জিততে পারেনি, তবে দুবার সেমি-ফাইনালে উঠেছে।
ঐতিহাসিকভাবে ইংল্যান্ডের চিরপ্রতিদ্বন্দ্ব্বী হচ্ছে স্কটল্যান্ড। স্কটল্যান্ডের সাথে ইংল্যান্ড সর্বশেষ খেলা হয়েছে ইউরো ২০০০ এর প্লে-অফে ১৯৯৯ সালের নভেম্বরে। পুরাতন ওয়েম্বলি স্টেডিয়ামে অণুষ্ঠিত এ খেলায় স্কটল্যান্ড ১-০ গোলে জয়ী হয়।
১৯৮০ সাল থেকে স্কটল্যান্ডের সাথে নিয়মিত খেলা বন্ধ হয়ে যাওয়ার পর থেকে অন্যান্য জাতির সঙ্গে ইংল্যান্ডের প্রতিদ্বন্দ্ব্বীতা বৃদ্ধি পেতে থাকে। এর মধ্যে আর্জেন্টিনা বনাম ইংল্যান্ড ও জার্মানি বনাম ইংল্যান্ড, চির-প্রতিদ্বন্দ্ব্বী হিসেবে খ্যাতি পায়।
প্রতিষ্ঠার প্রথম ৫০ বছর ধরে ইংল্যান্ড দেশের বিভিন্ন স্থানে হোম ম্যাচ খেলেছে। প্রথমদিকে তারা ক্রিকেট মাঠ ব্যবহার করত। পরবর্তীতে বিভিন্ন ফুটবল ক্লাবের স্টেডিয়ামে খেলা অণুষ্ঠিত হয়। ১৯২৪ সালে স্কটল্যান্ডের বিপক্ষে ইংল্যান্ড ওয়েম্বলিতে তাদের প্রথম ম্যাচ খেলে। পরবর্তী ২৭ বছর স্কটল্যান্ডের বিরুদ্ধে সকল খেলা ওয়েম্বলিতে অণুষ্ঠিত হয়।
১৯৫১ সালের মে মাসে আর্জেন্টিনা স্কটল্যান্ডের পর দ্বিতীয় জাতীয় দল হিসেবে ওয়েম্বলি স্টেডিয়ামে খেলে। ১৯৬০ সালের মধ্যে ইংল্যান্ডের প্রায় সব খেলাই ওয়েম্বলিতে অণুষ্ঠিত হয়। ১৯৬৬ সাল থেকে ১৯৯৫ সাল পর্যন্ত ইংল্যান্ড ওয়েম্বলি ছাড়া অন্য কোথাও তাদের হোম ম্যাচ খেলেনি।
ওয়েম্বলিতে ইংল্যান্ডের সর্বশেষ খেলা হল জার্মানির বিপক্ষে যা অণুষ্ঠিত হয়েছে ২০০০ সালের ৭ অক্টোবরে। এ খেলায় ইংল্যান্ড ১-০ গোলে হেরে যায়। এরপর থেকে দলটি ১৪টি ভিন্ন স্টেডিয়ামে তাদের হোম ম্যাচ খেলেছে। এর মধ্যে ওল্ড ট্রাফোর্ড সবচেয়ে বেশিবার ব্যবহৃত হয়েছে। ২০০৭ সালে নতুন ওয়েম্বলি স্টেডিয়াম উদ্বোধন হওয়ার পর ইংল্যান্ড ২০৩৬ সাল পর্যন্ত সেখানেই তাদের হোম ম্যাচ খেলবে বলে এফএ সিদ্ধান্ত নিয়েছে। এর প্রধান কারণ অর্থনৈতিক। এফএ পুরাতন ওয়েম্বলির মালিক নয় তবে নতুন ওয়েম্বলির মালিক। এটি তৈরি করতে এফএ অনেক অর্থ ধার করেছে। তাই ইংল্যান্ডের খেলা এই স্টেডিয়ামে আয়োজন করে এফএ তার উপার্জন বাড়াতে চায়।
নতুন ওয়েম্বলি স্টেডিয়ামে প্রথম ম্যাচ অণুষ্ঠিত হয় ২০০৭ সালের মার্চ মাসে। এতে ৫৫,৭০০ দর্শকের সামনে ইংল্যান্ডের অণুর্ধ-২১ দল ইতালির অণুর্ধ-২১ দলের মুখোমুখি হয়। খেলাটি ৩-৩ গোলে ড্র হয়, এতে ইংল্যান্ডের পক্ষে ডেভিড বেন্টলি প্রথম গোল করেন। অবশ্য ইতালীয় স্ট্রাইকার গিয়ামপাওলো পাজ্জিনি ২৯ সেকেন্ডে খেলার প্রথম গোল করেন, এবং ৬৮ মিনিটে তিনি ওয়েম্বলির প্রথম হ্যাট্রিক সম্পন্ন করেন।
স্টেডিয়াম ভাঙ্গার আগে জার্মানির সাথে খেলা এবং নতুন স্টেডিয়ামে অণুষ্ঠিতব্য ব্রাজিলের সাথে খেলার মাঝে ইংল্যান্ড ১৪টি ভিন্ন স্টেডিয়ামে ৩৪টি হোম ম্যাচ খেলেছে। এর মধ্যে ২২টি খেলায় জয়, ৭টিতে ড্র এবং ৫টি পরাজয় হয়েছে। প্রতিযোগিতামূলক (বিশ্বকাপ ও ইউরোপীয় চ্যাম্পিয়নশিপ বাছাই) ১৪টি খেলায় ইংল্যান্ড ১১টিতে জয় ও ৩টিতে ড্র করেছে। যেসব স্টেডিয়ামে খেলা হয়েছে সেগুলো হচ্ছে:
অ্যানাগ্রাম
অ্যানাগ্রাম (গ্রিক "anagrammenos" যার অর্থ "নতুন করে লেখা") এক ধরনের শব্দ খেলা। একটি শব্দ বা বাক্যের বর্ণগুলোকে নতুনভাবে সাজালে অন্য শব্দ বা বাক্য পাওয়া যেতে পারে; পুনর্বিন্যাসের মাধ্যমে প্রাপ্ত নতুন শব্দ বা বাক্যটিকে মূল শব্দ বা বাক্যটির অ্যানাগ্রাম বলে। পুনর্বিন্যাসের সময় একটি বর্ণ কেবলমাত্র একবারই ব্যবহার করা যাবে এবং কোন বর্ণ বাদ দেয়া যাবেনা। অ্যানাগ্রামের উদাহরণ দেয়া যেতে পারে: "Silver-haired congenial scum" বাক্যটিকে পুনর্বিন্যস্ত করে লিখা যায় "Louise is clever and charming"। আবার "Abnormal intellect = Malcontent liberal"। যিনি অ্যনাগ্রাম তৈরি করেন তাকে অ্যানাগ্রামবিদ বা অ্যানাগ্রামিস্ট বলা হয়।
অ্যানাগ্রাম শব্দটি ইংরেজিতে এসেছে ফরাসি "anagramme" শব্দ থেকে ষোড়শ শতাব্দীর শেষ দিকে। শব্দটি দু'টি গ্রিক শব্দের সমন্বয়ে গঠিত। গ্রিক ভাষা থেকে এসেছে। গ্রিক ভাষায় "ana" শব্দের অর্থ "নিচ থেকে উপরে" এবং "gramma" শব্দের অর্থ "বর্ণ"।
অক্ষর পুনঃসজ্জার এই খেলাটি সর্বপ্রথম শুরু হয়েছিল প্রাচীন গ্রিস ও রোমে, গ্রিক ও লাতিন ভাষায়। সে সময় অ্যানাগ্রাম তৈরি হতো কিছুটা লাগামহীনভাবে। সপ্তদশ শতাব্দীর দিকে লাতিন ও গ্রিক ভাষার গণ্ডি পেরিয়ে ইংরেজি ও অন্যান্য ভাষায় ছড়িয়ে পড়ে অ্যানাগ্রাম তৈরির কৌশল। 
"এখানে উদাহরণ হিসেবে কিছু অ্যানাগ্রাম উল্লেখিত হল। এগুলো একটি ওয়েবসাইটের কৌতুক পাতা থেকে নেয়া হয়েছে। ওয়েবসাইটটি GNU General Public License আওতায় রয়েছে"
তাপমাত্রা
তাপমাত্রা বা উষ্ণতা হচ্ছে কোন বস্তু কতটা গরম (উষ্ণ) বা ঠাণ্ডা (শীতল) তার পরিমাপ এবং তাপশক্তি পরিবহণ দ্বারা সবসময় উষ্ণতর বস্তু থেকে শীতলতর বস্তুতে প্রবাহিত হয়। উষ্ণতা কোন বস্তুর মোট তাপের পরিমাপ নয়, তাপের "মাত্রা"র পরমাপ। এই মাত্রা বস্তুর কোন অংশের স্থানীয় তাপজনিত আণবিক চাঞ্চল্যের পরিমাণের উপর নির্ভর করে।
পরম তাপমাত্রা এমন একটি উষ্ণতা সূচক যা বস্তুর তাপজনিত গতিশক্তির একটি পরিচায়ক। এ মহাবিশ্বে যা কিছু আছে তাকে দুভাগে ভাগ করা যায়। একটি ভাগে আছেপদার্থ যাদের ওজন বা ভর আছে, জায়গা দখল করে এবং বলপ্রয়োগে বাঁধা দেয়। অন্যভাগে আছে শক্তি। এদের কোন ওজন নেই, জায়গা দখল করে না বা বল প্রয়োগে কোন বাঁধা দেয় না। এদেরকে আমরা ইন্দ্রিয় দ্বারা অনুভব করতে পারি। সুতরাং তাপ এমন এক ধরণের শক্তি। পঞ্চ ইন্দ্রিয়ের মধ্যে তাপকে কেবল ত্বক দ্বারা অনুভব করা যায়।
তাপমাত্রার তিনটি স্কেল ব্যবহার হয়ে থাকে। সবচেয়ে বেশি ব্যবহার হয় সেলসিয়াস স্কেল।
কিন্তু অনেকসময় ফারেনহাইট স্কেলও ব্যবহার হয়। আর পদার্থবিজ্ঞানে বেশি ব্যবহার হয় কেলভিন স্কেল। পরম শুণ্য তাপমাত্রা থেকে কেলভিন স্কেল শুরু হয়।
১ কেলভিন= ১ ডিগ্রি সেলসিয়াস হলেও সেলসিয়াস স্কেল এর শুরু ২৭৩ ডিগ্রি কেলভিন থেকে। ২৭৩° কেলভিন এ পানি জমে বরফ হয়, তাই একে সেলসিয়াস স্কেলের শুরু (০° সেলসিয়াস) ধরা হয়।
বলরেখা
বলরেখা কোনো বলক্ষেত্রের কাল্পনিক রেখা, যার সাহায্যে ক্ষেত্রের দিক ও প্রাবল্য সম্পর্কে ধারণা লাভ করা যায়। বলরেখায় তীর চিহ্ন দিয়ে ক্ষেত্রের অভিমুখ দেখানো হয় এবং বলরেখাগুলির ঘনত্ব ক্ষেত্রের স্থানীয় প্রাবল্য সূচিত করে। দুটি বলরেখা কখোনো একে অপরকে অতিক্রম করেনা কারণ একটী বিন্দুতে ক্ষেত্রের একটি মাত্র দিক থাকতে পারে।
কোনো চৌম্বক ক্ষেত্রে একটি বিচ্ছিন্ন উত্তর মেরুকে মুক্তাবস্থায় স্থাপন করলে মেরুটি যে পথে পরিভ্রমণ করে তাকে চৌম্বক বলরেখা বলে। চৌম্বক বলরেখার সাহায্যে চৌম্বক ক্ষেত্রের প্রাবল্য ও অভিমুখ সম্পর্কে জানা যায়। চৌম্বক বলরেখাগুলির কোন শুরু বা শেষ নেই এরা বদ্ধ বর্তনী (closed loop), চুম্বকের বাইরে এরা উত্তর মেরু থেকে দক্ষিণ মেরুর দিকে এবং চুম্বকের ভিতরে দক্ষিণ মেরু থেকে উত্তর মেরুর দিকে যায়। 
বৈদ্যুতিক বলরেখা দারা বৈদ্যুতিক ক্ষেত্রের প্রাবল্য ও অভিমুখ সম্পর্কে জানা যায়। এরকম কোনো বৈদ্যুতিক বা তড়িৎক্ষেত্রে কোনো একক পজিটিভ বা ধনাত্নক চার্জ কে স্থাপন করলে এটি যে পথে পরিভ্রমণ করে তাকে বৈদ্যুতিক বলরেখা বলে। বৈদ্যুতিক ক্ষেত্রের বেলায় বলরেখা কে বলের টিউব ও বলে। চৌম্বক বা বৈদ্যুতিক ক্ষেত্রে বলরেখার সঙ্গে অঙ্কিত স্পর্শক চৌম্বক এর দিক নির্দেশ করে, এবং বলরেখার সঙ্গে লম্বভাবে অবস্থিত এক বর্গসেন্টিমিটার ক্ষেত্রফলের মধ্য দিয়ে অতিক্রান্ত বলরেখার সংখ্যা চৌম্বক বা বৈদ্যুতিক ক্ষেত্রে প্রাবল্যের মান নির্দেশ করে। বৈদ্যুতিক বলরেখা ধনাত্নক চার্জ থেকে বের হয়ে ঋনাত্নক চার্জে শেষ হয়। পরিবাহীর ভিতরে কোনো বৈদ্যুতিক বলরেখা থাকে না।
কোলো তুরে
কোলো হাবিব টোরে একজন পেশাদার আইভরিয় ফুটবলার, যিনি বর্তমানে সেন্ট্রাল ডিফেন্ডার হিসেবে ম্যানচেস্টার সিটি এবং আইভরি কোস্টের হয়ে খেলছেন।
ফুটবল লীগ প্রথম বিভাগ
ফুটবল লীগ প্রথম বিভাগ ১৮৮৮ সাল থেকে ইংল্যান্ডে চালু হওয়া একটি ফুটবল প্রতিযোগিতা। স্থাপনার পর ১৯৯২ সাল পর্যন্ত এটি ইংল্যান্ডের ফুটবলের শীর্ষতম বিভাগ ছিল। প্রিমিয়ার লীগ প্রতিষ্ঠিত হওয়ার পর ১৯৯৩ থেকে ২০০৪ সাল পর্যন্ত এটি কেবল ইংল্যান্ডের ফুটবল লীগের শীর্ষ বিভাগ ছিল। সর্বশেষ অনুষ্ঠিত লীগে লিডস ইউনাইটেড ফুটবল ক্লাব বিজয়ী হয়েছিল।
১৮৮৮ সালে এস্টন ভিলা পরিচালক উইলিয়াম ম্যাকগ্রেগর ফুটবল লীগ প্রতিষ্ঠিত করেন। প্রথমে এটি ছিল ১২টি দল (অ্যাক্রিংটন, এস্টন ভিলা, ব্ল্যাকবার্ন রোভারস, বোল্টন ওয়ান্ডারার্স, বার্নলে, ডার্বি কাউন্টি, এভারটন, নটস কাউন্টি, প্রেস্টন নর্থ এন্ড, স্টোক (বর্তমানে স্টোক সিটি), ওয়েস্ট ব্রমউইচ অ্যালবিওন এবং উভারহ্যাম্পটোন ওয়ান্ডারার্স) এক বিভাগের লীগ, যা ফুটবল লীগ নামে পরিচিত ছিল। ১৮৯২ সালে আরো দলের যোগদানের ফলে এই লীগ ভেঙ্গে দুটি বিভাগ তৈরি করা হয়। পূর্বের সকল সদস্য ও যোগদানকৃত সদস্যের মধ্যে শ্রেষ্ঠ দুটি দলকে নিয়ে ফুটবল লীগ প্রথম বিভাগ এবং বাকী যোগদান করা দলগুলো নিয়ে ফুটবল লীগ দ্বিতীয় বিভাগ প্রতিষ্ঠিত হয়।
পরবর্তী ১০০ বছরে ফুটবল লীগ প্রথম বিভাগ ইংল্যান্ড ফুটবল ইতিহাসে অবিসংবাদিতভাবে শীর্ষতম বিভাগ ছিল। ১৯৯২ সালে প্রথম বিভাগের ২২টি দল ফুটবল লীগ থেকে নিজেদের প্রত্যাহার করে নিয়ে এফ.এ. প্রিমিয়ার লীগ প্রতিষ্ঠিত করে। মূলত বিশ্বের শীর্ষস্থানীয় দল তাদের সম্মান ও টেলিভিশন সম্প্রচারস্বত্ত্বের মাধ্যমে মুনাফা বৃদ্ধির উদ্দেশ্যেই প্রিমিয়ার লীগ প্রতিষ্ঠা করা হয়। এরপর ফুটবল লীগকে নতুন করে সংগঠিত করা হয়। ফলে তৎকালীন দ্বিতীয়, তৃতীয় ও চতুর্থ বিভাগের নাম পরিবর্তন করে যথাক্রমে প্রথম, দ্বিতীয় ও তৃতীয় বিভাগ নাম রাখা হয়। এভাবে প্রথম বিভাগ ফুটবল লীগের শীর্ষ বিভাগ হলেও ইংল্যান্ডের ফুটবলে এর অবস্থান ছিল দ্বিতীয় পর্যায়ে।
বাণিজ্যিক কারনে ২০০৪-০৫ মৌসুমের শুরুতে ফুটবল লীগ প্রথম বিভাগের নাম পরিবর্তন করে রাখা হয় ফুটবল লীগ চ্যাম্পিয়নশিপ। তবে এটি এখনো ইংল্যান্ডের ফুটবলে দ্বিতীয় অবস্থানে রয়েছে।
যে সমস্ত দল প্রিমিয়ার লীগ স্থাপনের সালের পূর্বে প্রথম বিভাগ ফুটবল লীগে খেলেছে কিন্তু প্রিমিয়ারশিপে খেলার যোগ্যতা অর্জন করতে পারেনি তারা হচ্ছে: (অ্যাক্রিংটন, ব্ল্যাকপুল, ব্র্যাডফোর্ড পার্ক অ্যাভিনিউ, ব্রেন্টফোর্ড, ব্রাইটন ও হোভ এলবিওন, ব্রিস্টল সিটি, বার্নলে, বারি, কার্ডিফ সিটি, কার্লাইল ইউনাইটেড, ডারওয়েন, গ্লসপ নর্থ এন্ড, গ্রিমসবি টাউন, হাডার্সফিল্ড টাউন, লেটন ওরিয়েন্ট, লুটন টাউন, মিলওয়াল, নর্দাম্পটন টাউন, নটস কাউন্টি, অক্সফোর্ড ইউনাইটেড, প্রেস্টন নর্থ এন্ড, স্টোক সিটি, ও সোয়ানসি সিটি। এর মধ্যে বার্নলে, হাডার্সফিল্ড ও প্রেস্টন নর্থ এন্ড সাবেক চ্যাম্পিয়ন ছিল।
শুরুতে ১২টি দল এতে অংশ নেয়। পরে আরো দল যোগ দেয়ায় বিভিন্ন সময়ে এর আকার পরিবর্তিত হয়েছে।
†শীর্ষতম বিভাগ হিসেবে নয়।
১৮৯০ সালে ইংরেজ ফুটবল লীগ চ্যাম্পিয়নশিপ ট্রফির নকশা প্রণয়ন করা হয়। ট্রফিটি “ভদ্রমহিলা” (The Lady) নামে পরিচিত কারণ এর আকার অনেকটা নারীর শরীরের মত। বর্তমান ট্রফি বিজয়ী দল হচ্ছে সান্ডারল্যান্ড, যারা তাদের ম্যানেজার রয় কিনের অধীনে ২০০৬-০৭ মৌসুমে এটি জিতেছে।
"দেখুন ইংলিশ ফুটবল শিরোপাধারী"
"দেখুন ইংলিশ ফুটবল লীগ চ্যাম্পিয়নশিপ শিরোপাধারী।"
আমেরিকা অঞ্চল
আমেরিকা অঞ্চল উত্তর আমেরিকা এবং দক্ষিণ আমেরিকা মহাদেশ নিয়ে গঠিত একটি সুবৃহৎ অঞ্চল। এর একদিকে প্রশান্ত মহাসাগর এবং অন্যদিকে আটলান্টিক মহাসাগর অবস্থিত।
উয়েফা কাপ উইনার্স কাপ
উয়েফা কাপ উইনার্স কাপ (ইউরোপীয়ান কাপ উইনার্স কাপ বা সি২ নামেও পরিচিত) একটি পেশাদার দলভিত্তিক ফুটবল প্রতিযোগিতা। এতে সর্বসাম্প্রতিক সময়ে অনুষ্ঠিত ইউরোপের বিভিন্ন ঘরোয়া কাপ বিজয়ীরা অংশগ্রহণ করে। এটি উয়েফা আয়োজিত অনেক আন্ত-ইউরোপীয় ক্লাব প্রতিযোগিতার একটি। এই প্রতিযোগিতা প্রথম শুরু হয় ১৯৬০-৬১ মৌসুমে এবং শেষ হয় ১৯৯৮-৯৯ মৌসুমে। প্রতিযোগিতাটিকে এরপর বাদ দিয়ে উয়েফা চ্যাম্পিয়নস লীগকে আরো বড় পরিসরে আনা হয়। বর্তমানে বিভিন্ন ঘরোয়া কাপ বিজয়ীরা উয়েফা কাপে অংশগ্রহণের সুযোগ পায়।
যখন এই প্রতিযোগিতার অস্তিত্ত্ব ছিল, তখন এটি ইউরোপের তিনটি প্রধান পেশাদার ক্লাবের প্রতিযোগিতার মধ্যে দ্বিতীয় সম্মানজনক প্রতিযোগিতা হিসেবে চিহ্নিত ছিল। বাকী দুটি প্রতিযোগিতার মধ্যে এটির আগে ছিল ইউরোপীয়ান কাপ/উয়েফা চ্যাম্পিয়নস লীগ এবং পিছনে ছিল উয়েফা কাপ। অবশ্য অনেক ধারাভাষ্যকার মনে করতেন তিনটি প্রতিযোগিতার মধ্যে কাপ উইনার্স কাপ জেতা সবচেয়ে সহজ।
১৯৭২ সাল থেকে এই প্রতিযোগিতার বিজয়ী দল ইউরোপীয়ান কাপের (পরবর্তীকালে উয়েফা চ্যাম্পিয়নস লীগ) বিজয়ী দলের সাথে ইউরোপীয়ান সুপার কাপ প্রতিযোগিতায় খেলত। ১৯৯০ দশকের শেষের দিকে চ্যাম্পিয়নস লীগের কলেবর বাড়িয়ে কাপ উইনার্স কাপলে বন্ধ করে দেয়া হয়। উইরোপীয়ান সুপার কাপে কাপ উইনার্স কাপ বিজয়ীর স্থানটি দখল করে উয়েফা কাপ বিজয়ী দল।
শুরু থেকে ১৯৯৪ সাল পর্যন্ত এটি 'ইউরোপীয়ান কাপ উইনার্স কাপ' নামে পরিচিত ছিল। ১৯৯৪-৯৫ মৌসুম থেকে নাম পরিবর্তন করে 'উয়েফা কাপ উইনার্স কাপ' রাখা হয়।
চীনা অক্ষর
চীনা অক্ষর বা হানসি (সরলীকৃত চীনা অক্ষর: 汉字; ঐতিহ্যবাহী চীনা অক্ষরসমূহ: 漢字; ফিনিন: "Hànzì") এক ধরনের শব্দলিপি-একক (logogram)। এগুলি চীনা ভাষা লিখতে ব্যবহার করা হয়। এই অক্ষরগুলি এশিয়ার অন্য কিছু ভাষা লিখতেও ব্যবহৃত হয়। অক্ষরগুলি জাপানি লিখন পদ্ধতির মূল উপাদান; জাপানি ভাষাতে এগুলি কাঞ্জি নামে পরিচিত। অতীতে এগুলিকে কোরীয় ভাষা (যেখানে তারা হাঞ্জা নামে পরিচিত), ভিয়েতনামীয় ভাষা (যেখানে তারা চু নোম নামে পরিচিত) এবং চুয়াং ভাষা (সাওন্দিপ নামক পদ্ধতিতে) লিখতেও ব্যবহার করা হত। সমষ্টিগতভাবে এগুলিকে ইংরেজিতে সিজেকে ক্যারেক্টারস (বাংলায় "চীজাকো অক্ষরসমূহ" অর্থাৎ "চীনা-জাপানি-কোরীয় অক্ষরসমূহ") নামে ডাকা হয়।
চীনা অক্ষরগুলি যে চীনা লিখন পদ্ধতির অংশ, সেটি অবিচ্ছিন্নভাবে প্রাচীনকাল থেকে আজ অবধি ব্যবহৃত বিশ্বের লিখন পদ্ধতিগুলির মধ্যে সবচেয়ে প্রাচীন। পূর্ব এশিয়ার বিস্তীর্ণ এলাকাতে বর্তমানে ব্যাপকভাবে ব্যবহৃত হয় বলে এবং ঐতিহাসিকভাবে চৈনিক মণ্ডলের সর্বত্র ব্যবহৃত হত বলে চীনা অক্ষরগুলি ব্যবহারকারীর সংখ্যা অনুযায়ী বিশ্বের সবচেয়ে বেশি ব্যবহৃত লিখন পদ্ধতির একটি গঠন করেছে।
চীনা অক্ষরগুলির সংখ্যা প্রায় অর্ধলক্ষ হলেও এগুলির সিংহভাগই গৌণ চিত্রলৈখিক রূপভেদ যেগুলি কেবল ঐতিহাসিক পাঠ্যবস্তুতেই দেখতে পাওয়া যায়। চীনে সম্পাদিত গবেষণায় দেখা গেছে যে চীনা লিখন পদ্ধতিতে কাজ চালানোর মত সাক্ষরতা অর্জন করার জন্য ৩০০০ থেকে ৪০০০ অক্ষরের জ্ঞান থাকা প্রয়োজন। জাপানে মাধ্যমিক বিদ্যালয়গুলিতে ২,১৩৬টি কাঞ্জি অক্ষর শেখানো হয়, যাদের নাম "জোইয়ো কাঞ্জি"; এছাড়া জাপানের দৈনন্দিন জীবনে আরও শত শত অক্ষর ব্যবহৃত হয়। দ্বিতীয় বিশ্বযুদ্ধের পরে কাঞ্জিগুলির সরলীকরণ করা হয়, তাই বর্তমানে জাপানে ব্যবহৃত চীনা অক্ষরগুলি চীনে ব্যবহৃত অক্ষরগুলির থেকে বেশ কিছু দিক দিয়ে আলাদা।
চীনা অক্ষরগুলির তালিকা, রূপ ও উচ্চারণের উপর ভিন্ন ভিন্ন দেশে ভিন্ন ভিন্ন জাতীয় আদর্শমান স্থির করা আছে। মূল চীন ভূখণ্ড, সিঙ্গাপুর ও মালয়েশিয়াতে কিছু অক্ষরের সরলীকৃত রূপ ব্যবহার করা হয়। অন্যদিকে তাইওয়ান, হংকং, মাকাও ও দক্ষিণ কোরিয়াতে ঐতিহ্যবাহী অক্ষরগুলি ব্যবহার করা হয়।
চীনা রীতি অনুসারে চীনা লিপির প্রতিটি বর্ণ একটি অক্ষর বা সিলেবল নির্দেশ করে। আধুনিক চীনা ভাষার অধিকাংশ শব্দই একাধিক সিলেবল-বিশিষ্ট, তাই এদের লিখতে দুই বা তার বেশি বর্ণের প্রয়োজন হয়। তবে শব্দের উচ্চারণ ও অর্থের মধ্যে সম্পর্ক খুব ক্ষীণ।
বিবেকানন্দ সেতু
বিবেকানন্দ সেতু (আগেকার নাম: উইলিংডন ব্রিজ বা বালি ব্রিজ) হল পশ্চিমবঙ্গের হুগলি নদীর উপর অবস্থিত একটি সেতু। এটি হাওড়ার বালি ও উত্তর চব্বিশ পরগনার দক্ষিণেশ্বরকে যুক্ত করেছে। ১৯৩২ সালের ডিসেম্বর মাসে এই সেতুটি চালু হয়। এটি একটি মাল্টিস্প্যান স্টিল ব্রিজ। এটি কলকাতা বন্দর ও তার পশ্চাদভূমির অন্যতম প্রধান রেল ও সড়ক যোগাযোগ সেতু। এর দৈর্ঘ্য ।
সেতুটি তৈরি করেছিলেন বিখ্যাত কুটচি-মিস্ত্রি কনট্র্যাকটর ও শিল্পপতি রায়বাহাদুর জগমল রাজা চৌহান। সেতুর গার্ডারে তাঁর নামফলক রয়েছে। সেতুর নির্মানকাজ শুরু হয় ১৯২৬ সালে, শেষ হয় ১৯৩২ সালে। ফ্যাব্রিকেশন করেছিল কলকাতার ব্রেইথওয়েট অ্যান্ড কোম্পানি। ভারতের তৎকালীন ভাইসরয় ফ্রিম্যান ফ্রিম্যান-টমাস, ফার্স্ট মার্কুইস অফ উইলিংডনের নামে এই সেতুর নামকরণ হয় উইলিংডন সেতু। তিনিই এই সেতুর উদ্বোধন করেছিলেন। যে ট্রেনটি এই সেতুর উপর দিয়ে প্রথম গিয়েছিল সেটির নাম ব্রিটিশরা রেখেছিল জগমল রাজা হাওড়া এক্সপ্রেস। শোনা যায়, সেতু নির্মাণে সেযুগে এক কোটি টাকারও বেশি খরচ হয়।
সেতুটি যে সড়ক ও রেলপথের যোগসূত্র সেগুলি হল:
দক্ষিণেশ্বর কালীবাড়ি এই সেতুর খুব কাছে অবস্থিত। হুগলি নদীর উপর কলকাতায় এই সেতুর দুটি সহকারী সেতু আছে: রবীন্দ্র সেতু (হাওড়া ব্রিজ) ও বিদ্যাসাগর সেতু।
এই সেতুর উপর দিয়ে দৈনিক ২৪,০০০ যানবাহন চলাচল করে।
বয়স ও ট্র্যাফিকের ভারে বিবেকানন্দ সেতু ক্রমশ ব্যবহারের অযোগ্য হয়ে পড়ছে। এই সেতুর মেরামতিও সবসময় সম্ভব হচ্ছে না। তাই সেতুর পাশেই একটি সহকারী সেতু নির্মিত হয়েছে। এই সেতুর নাম নিবেদিতা সেতু। ২০০৭ সালে এই সেতু চালু হয়।
পূর্ব ভারত
এই অঞ্চলে কথিত ইন্দো-আর্য ভাষাগুলি প্রাচীন মগধ রাজ্যের মাগধী প্রাকৃত ভাষা থেকে উদ্ভূত; এদের মধ্যে মাগধী ভাষা ও ওড়িয়া ভাষা সবচেয়ে সরাসরি মাগধী প্রাকৃত থেকে উদ্ভূত বলে মনে করা হয়।
দুর্গা ও জগন্নাথ এই অঞ্চলের জনপ্রিয় দেবদেবী। পুরি হিন্দুধর্মের একটি পূর্বাঞ্চলীয় তীর্থকেন্দ্র। ভুবনেশ্বর মন্দিরের শহর হিসেবে খ্যাত।
পশ্চিমবঙ্গের রাজধানী কলকাতা অঞ্চলটির বৃহত্তম মেট্রোপলিটান শহর। তবে ঐতিহাসিকভাবে ওড়িশার ভুবনেশ্বর, কটক ও পুরি এবং বিহারের রাজধানী পাটনা গুরুত্ববাহী।
অ্যাকাডেমি অফ ফাইন আর্টস, কলকাতা
অ্যাকাডেমি অফ ফাইন আর্টস, কলকাতা হল ভারতের অন্যতম পুরনো চারুকলা সোসাইটি। এটি কলকাতায় অবস্থিত।
অ্যাকাডেমি অফ ফাইন আর্টসের আনুষ্ঠানিক প্রতিষ্ঠা হয় ১৯৩৩ সালে। প্রতিষ্ঠাতা ছিলেন লেডি রানু মুখোপাধ্যায়। প্রথম দিকে অ্যাকাদেমির কাজকর্ম হত ভারতীয় সংগ্রহালয়ের একটি ভাড়া করা ঘরে। পাশের বারান্দায় এর প্রদর্শনীগুলি আয়োজিত হত।
১৯৫০-এর দশকে লেডি রানু মুখোপাধ্যায়ের প্রচেষ্টায় এবং পশ্চিমবঙ্গের মুখ্যমন্ত্রী বিধানচন্দ্র রায় ও ভারতের প্রধানমন্ত্রী জওহরলাল নেহেরুর পৃষ্ঠপোষকতায় অ্যাকাদেমি উঠে আসে ক্যাথিড্রাল রোডের বর্তমান ঠিকানায়। এটি কলকাতার বিখ্যাত গির্জা সেন্ট পলস ক্যাথিড্রালের পাশে অবস্থিত।
বেশ কিছু বিখ্যাত ছবি এখানে রক্ষিত আছে। তার মধ্যে গগনেন্দ্রনাথ ঠাকুরের "সাত ভাই চম্পা" ও যামিনী রায়ের "শিব ও গণেশ" বিখ্যাত।
অ্যাকাডেমি অফ ফাইন আর্টসে একটি নাট্য প্রেক্ষাগৃহ আছে। এই খুব জনপ্রিয় নাট্যমঞ্চ। ১৯৮৪ সাল থেকে এখানে বার্ষিক নাট্যোৎসব অনুষ্ঠিত হয়ে আসছে।
১৯৭৩-এর তেল সংকট
১৯৭৩ সালের ১৭ই অক্টোবর তারিখে ১৯৭৩ এর তেল সংকটের সূচনা হয়। এই দিনে তেল রপ্তানীকারক দেশগুলোর সংগঠন ওপেক আরব-ইসরাইল যুদ্ধের প্রতিক্রিয়া হিসাবে ঘোষণা করে যে, ইসরাইলকে সমর্থনদানকারী কোনো দেশে তারা তেল সরবরাহ করবে না। ওপেকের অধিকাংশ সদস্যই ছিলো আরব রাষ্ট্র। এই ঘোষণার পরিপ্রেক্ষিতে মার্কিন যুক্তরাষ্ট্র, পশ্চিম ইউরোপ, এবং জাপানে তেল সরবরাহ বন্ধ হয় যায়।
একই সময় ওপেকের সদস্য দেশগুলো আন্তর্জাতিক বাজারে তেলের মূল্য নির্ধারণ করার সিদ্ধান্ত নেয়। খনিজ তেলের উপরে শিল্পোন্নত বিশ্বের নির্ভরতার সুযোগে ওপেকের সদস্য রাষ্ট্ররা একচেটিয়া ভাবে তেলের দাম বাড়িয়ে দেয়। ফলে পশ্চিমা বিশ্বের অর্থনীতিতে সংকটের সূচনা হয়। এই তেল সংকটের মোকাবিলা করতে পশ্চিমা দেশগুলো বিভিন্ন পদক্ষেপের মাধ্যমে তেলের উপরে নির্ভরতা কমাতে সচেষ্ট হয়।.
ওপেক প্রতিষ্ঠিত হয় ১৩টি তেল রপ্তানীকারক রাষ্ট্র নিয়ে, যাদের মধ্যে ছিলো ইরান, সাতটি আরব রাষ্ট্র, ইন্দোনেশিয়া, নাইজেরিয়া, ঘানা, এবং ভেনেজুয়েলা। ১৯৬০ সালের ১৪ই সেপ্টেম্বর ওপেক প্রতিষ্ঠা লাভ করে। এর প্রাথমিক লক্ষ্য ছিলো মার্কিন, ব্রিটিশ ও ওলন্দাজ তেল কোম্পানীগুলোর প্রভাব কমানো। শুরুতে এটি তেল রপ্তানীকারক দেশগুলোর অনানুষ্ঠানিক দরকষাকষিকারক সংগঠন হিসাবে ভূমিকা পালন করতো। তবে ১৯৭০ এর দশকের শুরু হতে ওপেকের প্রভাব বিস্তৃত হয়।
আরব-ইসরায়েলী সংঘাত ও যুদ্ধের জবাব দেয়ার মাধ্যমে ওপেক একটি প্রভাবশালী সংগঠন হিসাবে আবির্ভূত হয়। ১৯৬৭ সালের ছয় দিনের যুদ্ধের পরে ওপেকের আরব সদস্যরা অর্গানাইজেশন অফ আরব পেট্রোলিয়াম এক্সপোর্টিং কান্ট্রিজ নামে একটি সংগঠন প্রতিষ্ঠা করে, যার উদ্দেশ্য ছিলো ইসরাইলের সমর্থক পশ্চিমা রাষ্ট্র সমূহের উপরে চাপ সৃষ্টি করা। পরে ১৯৭৩ সালের ইয়োম কিপ্পুর যুদ্ধের পরে আরব অসন্তোষ আরো বৃদ্ধি পায়, এবং এই যুদ্ধের সময় ১৯৭৩ সালে আরব দেশগুলো মার্কিন যুক্তরাষ্ট্র, পশ্চিম ইউরোপ, এবং জাপানে তেল রপ্তানীর উপরে নিষেধাজ্ঞা আরোপ করে।
অবশ্য আরব-ইসরায়েলী যুদ্ধের আগে থেকেই তেল সংকট ঘনীভূত হচ্ছিলো। পশ্চিমা রাষ্ট্রগুলোতে শক্তির চাহিদা বছরে ৫% করে বাড়ছিলো, কিন্তু তেলের দাম কম থাকাতে তেল উৎপাদক দেশগুলো এর সুফল অল্পই ভোগ করেছে। তখনকার দিনে বিশ্বের দ্বিতীয় বৃহত্তম তেল উৎপাদক দেশ ইরানের শাসক শাহ ১৯৭৩ সালে নিউ ইয়র্ক টাইমসকে দেয়া সাক্ষাতকারে বলেছিলেন:
সেলযুক সাম্রাজ্য
সেলজুক (বা মহান সেলজুক সাম্রাজ্যঅথবা সেল্ডজুক কখনো সেলজুক তুর্ক; তুর্কী ভাষায়: Selçuklular; ফার্সি ভাষায়: سلجوقيان সেলজুকাইন; আরবি ভাষায়: سلجوق সালজুক বা السلاجقة আল-সালাজিকা) সুন্নী মুসমান সাম্রাজ্য যারা ১০ শতক থেকে ১৪ শতক পর্যন্ত মধ্য এশিয়া এবং মধ্য প্রাচ্য শাসন করেছেন। এই মহান সাম্রাজ্যের স্থপতি সুলতান তুঘরিল বেগ । তিনি জাতিতে অঘুজ তুর্কি ছিলেন। সুলতান মালিক বেগ এর শাসনকালে এই সাম্রাজ্য অর্ধ-পৃথিবী পর্যন্ত বিস্তৃত ছিলো। এর পরবর্তীতে এই সাম্রাজ্য ভেঙ্গে ছোট ছোট আমিরাতে পরিণত হয়। এবং পরবর্তীতে মোঘল সাম্রাজ্যএই সাম্রাজ্যের উত্তরসূরি।
যান্ত্রিক ভাষা
কম্পিউটার বিজ্ঞানে যান্ত্রিক ভাষা () হচ্ছে এক ধরনের নিম্ন-স্তরের প্রোগ্রামিং ভাষা যা কোন কম্পিউটারের কেন্দ্রীয় প্রক্রিয়াকরণ ইউনিট বা সিপিইউ সরাসরি বুঝতে পারে। যান্ত্রিক ভাষা দ্বিমিক বা বাইনারি কোডে লেখা হয়, অর্থাৎ ০ ও ১-এর সমন্বয়ে যান্ত্রিক ভাষার বিভিন্ন নির্দেশগুলি লেখা হয়। এই নির্দেশগুলি কী হবে তা সিপিইউ-এর প্রস্তুতকারক কোম্পানি ও মডেলের উপর নির্ভর করে, যেমন- এএমডি প্রসেসরের জন্য যান্ত্রিক ভাষা ইন্টেল প্রসেসরের যান্ত্রিক ভাষার চেয়ে আলাদা।
যান্ত্রিক ভাষায় প্রোগ্রাম লেখা অত্যন্ত দুরূহ। প্রোগ্রামারকে প্রতিটি বিটের হিসাব রাখতে হয়। কেবল ০ ও ১-এ লেখা বলে প্রোগ্রামের ভুলত্রুটি ধরতেও অসুবিধা হয়। মার্কিন গণিতবিদ গ্রেস মারি হপার ১৯৫২ সালে এই সমস্যাগুলি দূর করার লক্ষ্যে অ্যাসেম্বলি ভাষা উদ্ভাবন করেন। অ্যাসেম্বলি ভাষা থেকে যান্ত্রিক ভাষায় অনুবাদের জন্য বিশেষ ধরনের অনুবাদক প্রোগ্রাম ব্যবহার করা হয়, যাদের নাম দেয়া হয়েছে অ্যাসেম্বলার। অ্যাসেম্বিলি ভাষায় যান্ত্রিক ভাষার কিছু কিছু নির্দেশ বাইনারী সংখ্যায় প্যদারে বদলে সরাসরি ইঙরেজী ভাষায় প্রদান করা হত যেমন যোগ করার নির্দেশ প্রদান করতে হলে যান্ত্রিক ভাষায় 100010 লিখতে হত কিন্তু অ্যাসেম্বলি ভাষায় সরাসরি ADD লিখলেই চলত ।
বাইনারী সংখ্যা অর্থাৎ শুধুমাত্র 0 এবং 1 এর মাধ্যমে রচিত যে কম্পিউটার প্রোগ্রাম সরাসরি প্রথম প্রজন্মের ভাষা বলতে যান্ত্রিক ভাষাকে বোঝানো হয়। সেন্ট্রাল প্রসেসিং ইউনিট কর্তৃক নির্বাহিত হতে পারে তাকে যান্ত্রিক ভাষা বলে। কম্পিউটারে মৌলিক ভাষা বলতেই যান্ত্রিক ভাষাকে বোঝানো হয়। কম্পিউটারকে প্রদত্ত যে কোন নির্দেশনা যান্ত্রিক ভাষায় পরিবর্তন ব্যতীত নির্বাহ সম্ভব নয়। এ প্রেক্ষিতে এসেম্বলী ভাষা অথবা যে কোন উচ্চতর ভাষায় রচিত কম্পিউটার প্রোগ্রাম যান্ত্রিক ভাষায় রূপান্তরিত হবার মাধ্যমেই নির্বাহ করা হয়। যান্ত্রিক ভাষায় রচিত প্রোগ্রামকে অবজেক্ট প্রোগ্রাম (Object Program) এবং অন্যভাষায় রচিত প্রোগ্রামকে উৎস প্রোগ্রাম (Source Program) বলা হয়। 
কম্পিউটারের প্রোগ্রামিং ভাষার সূচনাতে বাইনারী কোডের মাধ্যমে এই যান্ত্রিক ভাষায় কম্পিউটারকে নির্দেশনা প্রদান করা হলেও এই প্রক্রিয়াটি ছিলো অত্যন্ত কষ্টকর, সময়সাপেক্ষ, ও ত্রুটিপূর্ণ। বাইনারী সংখ্যা মনে রাখা যেহেতু অনেকটা অসম্ভব, সেহেতু প্রোগ্রামিং এর ত্রুটির সম্ভাবনাও বেশি ছিল এবং ত্রুটি সনাক্তকরণও ছিলো অসম্ভব। 
মেশিন ভাষা এবং এসেম্বলী ভাষা যন্ত্রনির্ভর। অর্থাৎ, এক কোম্পানির কম্পিউটারের জন্য মেশিন ভাষা বা মেশিন নির্দেশ ও এসেম্বলী নির্দেশ এক নাও হতে পারে। 
উদাহরণস্বরূপ মেশিন কোড 00000101 দ্বারা সিপিইউ এর নামের প্রসেসর রেজিস্টার এর মান একক হ্রাস করার নির্দেশনা প্রদান করা হয়, যেটি এসেম্বলী ভাষায় DEC B নির্দেশের মাধ্যমে নির্দেশিত হয়। 
সাধারণত যান্ত্রিক ভাষার নির্দেশ অপারেশন কোড ফিল্ড, J-type (jump), I-type (immediate), R-type (register) এবং function এর সমন্বয়ে গঠিত হতে পারে। MIPS (32 Bit) আর্কিটেকচার অনুযায়ী register 1 এবং register 2 এ বিদ্যমান মান যোগ করে register 6 এ স্থাপনের জন্য মেশিন ভাষায় 000000 00001 00010 00110 00000 100000 নির্দেশ ব্যবহৃত হয়। 
রেজিস্টার register 3 এ যে মান বিদ্যমান রয়েছে সেটি থেকে থেকে 68 মেমরী সেল (Memory Cell) দূরতে বিদ্যমান মেমরী সেলে রক্ষিত মানটিকে register 8 এ load (সঞ্চালন) করার জন্য মেশিন ভাষায় 100011 00011 01000 00000 00001 000100 নির্দেশ প্রদান করা হয়। মেমরীর 1024 এড্রেসে Jump করার জন্য ব্যবহৃত মেশিন কোড হল 000010 00000 00000 00000 10000 000000। 
মেশিন ভাষা এবং এসেম্বলী ভাষায় প্রদত্ত নির্দেশগুলিকে মূলত চারটি ভাগে ভাগ করা যায়-
যান্ত্রিক ভাষার সুবিধা
যান্ত্রিক ভাষার অসুবিধা/সীমাবদ্ধতা
অপারেশন (গণিত)
গণিত ও যুক্তিবিজ্ঞানে অপারেশন () হচ্ছে একটি ক্রিয়া বা পদ্ধতি যার মাধ্যমে এক বা একাধিক ইনপুট মান থেকে নতুন মান পাওয়া যায়। সাধারণত দুই ধরনের অপারেশন দেখতে পাওয়া যায়: ইউনারি এবং বাইনারি। ইউনারি অপারেশন কেবল একটি মানের উপর কাজ করে, যেমন - ঋণাত্মকীকরণ (negation) এবং যেকোন ত্রিকোণমিতিক ফাংশন। বাইনারি অপারেশন দুইটি মান নেয়, যেমন - যোগ, বিয়োগ,গুণ, ভাগ, এবং সূচকীকরণ।
এছাড়াও আছে যুক্তিবৈজ্ঞানিক বা লজিক অপারেশনসমূহ যেমন অ্যান্ড, অর, নট, ইত্যাদি।
গিলবার্তো সিলভা
গিলবার্তো সিলভা (জন্ম অক্টোবর,৭,১৯৭৬, ব্রাজিল) ব্রাজিল জাতীয় ফুটবল দলের একজন নিয়মিত সদস্য। এছাড়া তিনি ইংলিশ প্রিমিয়ার লীগের শক্তিশালী দল আর্সেনালের সহ-অধিনায়ক।
গীতবিতান
গীতবিতান রবীন্দ্রনাথ ঠাকুরের সমুদয় গানের সংকলন গ্রন্থ। ১৯৩১ সালে (আশ্বিন, ১৩৩৮ বঙ্গাব্দ) এই গ্রন্থের প্রথম সংস্করণটি দুই খণ্ডে প্রকাশিত হয়। "গীতবিতান" প্রকাশের পূর্বে রবীন্দ্রনাথের ‘সমুদয়’ গান মোট তেরোটি গীতিসংকলনে ছড়িয়ে ছিটিয়ে ছিল। প্রথম সংস্করণে "গীতবিতান" গ্রন্থের বর্তমান পর্যায়বিন্যাস করা হয়নি। পরবর্তীকালে এই সংস্করণের সকল গান কবি ‘পূজা’, ‘স্বদেশ’, ‘প্রেম’, ‘প্রকৃতি’, ‘বিচিত্র’ ও ‘আনুষ্ঠানিক’ পর্যায়ে বিন্যস্ত করেন। এই বিষয়ানুক্রমে সজ্জিত হয়ে রবীন্দ্রনাথের মৃত্যুর পর ১৯৪২ সালে (মাঘ, ১৩৪৮) "গীতবিতান" গ্রন্থের দ্বিতীয় সংস্করণ দুই খণ্ডে প্রকাশিত হয়। বর্তমানে এই সংস্করণটিই প্রচলিত। ১৯৫০ সালে (১৩৫৭ বঙ্গাব্দ) কবির যাবতীয় গীতিনাট্য-নৃত্যনাট্য, ও অন্যান্য গ্রন্থের অসংকলিত গান নিয়ে "গীতবিতান" সংকলনের তৃতীয় খণ্ড প্রকাশিত হয়। সমগ্র রবীন্দ্রসংগীতের সংকলন হিসেবে আজও "গীতবিতান" বাঙালি সমাজে বিশেষ জনপ্রিয় ও সমাদৃত এক গীতিসংকলন।
পাউন্ড (ভর)
পাউন্ড (সংক্ষেপে lb বা #) হল ভরের একটি একক। ব্রিটিশ পদ্ধতি, ইম্পেরিয়াল একক পদ্ধতি, এবং মার্কিন যুক্তরাষ্ট্রে প্রচলিত একক পদ্ধতিতে ভরের একক হিসাবে এটি ব্যবহৃত হয়। বিভিন্ন ক্ষেত্রে ভিন্ন ভিন্ন ধরনের পাউন্ড ব্যবহার করা হয়, তবে সবচেয়ে বেশি প্রচলিত পাউন্ড হলো আন্তর্জাতিক আভইড্রুপইস পাউন্ড।
নিম্নের ছকে আভইড্রুপোইজ পাউন্ড ও অন্যান্য পাউন্ডের সম্পর্ক দেখানো হলো। এর মধ্যে রয়েছে -
এফসি বায়ার্ন মিউনিখ
এফসি বায়ার্ন মিউনিখ () জার্মানির বাভারিয়া প্রদেশের রাজধানী মিউনিখে অবস্থিত একটি জার্মান ক্রীড়া দল। ফুটবলের ইতিহাসে সফলতম দলগুলোর মধ্যে বায়ার্ন মিউনিখ অন্যতম।
দলটি ১টি ফিফা ক্লাব বিশ্বকাপ শিরোপা, ২টি আন্তমহাদেশীয় কাপ, ৫টি উয়েফা চ্যাম্পিয়নস লীগ শিরোপা, ১টি উয়েফা কাপ শিরোপা, ১টি উয়েফা কাপ উইনার্স কাপ শিরোপা, ১টি উয়েফা সুপার কাপ শিরোপা, ২৪টি বুন্দেসলিগা শিরোপা, ১৭টি ডিএফবি পোকাল শিরোপা, ৪টি ডিএফএল সুপার কাপ শিরোপা এবং ৬টি ডিএফবি লিগাপোকাল শিরোপা জিতেছে। বায়ার্ন মিউনিখ জার্মানির জনপ্রিয়তম দল। বায়ার্ন মিউনিখের সদস্য সংখ্যা ২৫১,৩১৫ জন যা বিশ্বের অন্য যে কোন সদস্যভিত্তিক ফুটবল ক্লাবের থেকে বেশি।
ফুটবল ছাড়াও বায়ার্ন দাবা, হ্যান্ডবল, বাস্কেটবল, জিমন্যাস্টিকস, বোলিং ও টেবিল টেনিস খেলার দল গঠন করেছে।
মঙ্গলের কৃত্রিম বস্তুসমূহের তালিকা
এখানে মঙ্গল গ্রহে অবস্থিত কৃত্রিম তথা মনুষ্য নির্মীত বস্তুসমূহের একটি তালিকা উল্লেখ করা হয়েছে। এদের অধিকাংশই কাজ শেষ হওয়ার পর নিষ্কিয় হয়ে গেছে। তবে স্পিরিট রোভার এবং অপরচুনিটি রোভার এখনও কাজ করছে। এখানে ক্ষুদ্র বস্তুসমূহকে অন্তর্ভুক্ত করা হয়নি। ক্ষুদ্র বস্তুসমূহের মধ্যে রয়েছে: প্যারাসুট, হিটশিল্ড ইত্যাদি।
পক্ষাঘাতগ্রস্থদের পুনর্বাসন কেন্দ্র
পক্ষাঘাতগ্রস্থদের পুনর্বাসন কেন্দ্র বা সেন্টার ফর দ্য রিহ্যাবিলিটেশন অফ দ্য প্যারালাইজ্‌ড (সিআরপি) বাংলাদেশের পূর্নবাসন কেন্দ্র। এর মূল কাজ শারীরিকভাবে অক্ষমদের পরিপূর্ণ পুনর্বাসনের ব্যবস্থা করা। ১৯৭৯ সালে প্রতিষ্ঠিত এই সংগঠনটির মূলে আছেন বাংলাদেশে বসবাসরত একজন ইংরেজ ফিজিওথেরাপিস্ট যিনি জীবনের অধিকাংশ সময়ই বাংলাদেশে মানবসেবায় ব্যয় করেছেন এবং এখনও করছেন। তিনি হলেন ভেলরি এ. টেইলর।
বাংলাদেশের রাজধানী ঢাকায় অবস্থিত সোহরাওয়ার্দী হাসপাতালে কর্মরত অবস্থায় ১৯৭৯ সালে অনেক কষ্ট এবং প্রচেষ্টার মাধ্যমে এই হাসপাতালের দুইটি পরিত্যক্ত গুদাম ঘর পান ভ্যালেরি টেইলর। এখানেই প্রথম একেবারে ছোট আকারে প্রতিষ্ঠা করেন ফিজিওথেরাপির স্বেচ্ছাসেবী সংগঠন সিআরপি এবং রোগী ভর্তির প্রক্রিয়া শুরু করেন। প্রতিষ্ঠার পর অক্লান্ত পরিশ্রম করতে থাকেন এর উন্নতির জন্য। সাইকেলে চেপে বিভিন্নজনের ঘরে ঘরে যেতেন সাহায্যের জন্য। এজন্য তাঁকে অনেক লাঞ্ছনা-গঞ্জনাও সহ্য করতে হয়েছিল। এভাবে এই প্রতিষ্ঠানটি একসময় নিজের পায়ে দাঁড়াতে সমর্থ হয়। পরিণত হয় ৪০০ শয্যাবিশিষ্ট একটি দাতব্য ক্লিনিকে। এই প্রতিষ্ঠানের অগ্রযাত্রার এক পর্যায়ে তাঁকে নেতৃস্থানীয় পদ থেকে সরিয়ে দেয়া হয়। এর ফলে এটি দাতব্য থেকে লাভজনক প্রতিষ্ঠানে পরিণত হয়। বর্তমানে অবশ্য তার পদ তিনি ফিরে পেয়েছেন। কিন্তু এর উদারনৈতিক স্বেচ্ছাসেবার অভিযান অনেকটাই ব্যাহত হচ্ছে।
১৯৯০ সালের পূর্ব পর্যন্ত তিনবার তাঁর চিকিৎসা কেন্দ্রের স্থান পরিবর্তিত হয়। পরে ঢাকা মহানগরীর অদূরে সাভারে একটি স্থায়ী পক্ষাঘাত পুনর্বাসন কেন্দ্র প্রতিষ্ঠা করেন। বর্তমানে ভ্যালেরির এই কেন্দ্রটি "সিআরপি" নামে সমধিক পরিচিত।
ডেথ নোট
ডেথ নোট (জাপানি: デスノート "দেসু নোওতো") একটি জাপানী এনিমে। এটি মূলত জাপানী ম্যাঙ্গাকা সুগুমি ওহতা রচিত জাপানী ম্যাংগা সিরিজ ছিল। পরবর্তীতে তাকে এনিমেতে রুপ দেয়া হয়েছে। কাহিনীটি নির্মিত হয়েছে উচ্চাভিলাষী এক ছাত্রকে কেন্দ্র করে। অতিপ্রাকৃত একটি ডেথ নোটের সাহায্যে সে পৃথিবীর সকল অপরাধীর বিচার করতে শুরু করে এবং নিজেকে ভবিষ্যৎ পৃথিবীর ঈশ্বর হিসাবে মনে করতে থাকে। ডেথ নোট মৃত্যুর দেবতাদের ব্যবহৃত একধরনের ডাইরি। এই ডাইরিতে যদি কোন মানুষের নাম লেখা হয় তাহলে সে নির্ধারিত সময়ের মধ্যে মারা যায়।
"ডেথ নোট" প্রথম শুরু হয় ম্যাংগা সিরিজ হিসেবে । মে, ডিসেম্বর, ২০০৩ সালে ১২ পর্ব বিশিষ্ট ম্যাংগা সিরিজটি সাপ্তাহিক সোনেন জাম্প পত্রিকাটিতে সর্বপ্রথম প্রকাশিত হয়। ম্যাংগাটির কাহিনীর উপর ভিত্তি করে একটি চলচ্চিত্র তৈরি করা হয়। চলচ্চিত্রটি জাপানে মুক্তি পায় জুন ১৭, ২০০৬ তারিখে। একই কাহিনীর উপর ভিত্তি করে তৈরি করা হয় একটি এনিমে সিরিজ। এনিমে সিরিজের কাহিনী লিখেছেন নিশিও ইজিন। এনিমে সিরিজটি জাপানে প্রথমবারের মত প্রদর্শিত হয় আগস্ট ১, ২০০৬ তারিখে।
মেধাবী ছাত্র ইয়াগামি লাইতো। একটা সময় জীবন তার কাছে বিরক্তিকর হয়ে দেখা দেয়। যেমনটা দেখা দেয় মৃত্যর দেবতা বা শিনিগামি রিউকের কাছে। বিরক্তি কাটাবার জন্য সে মানুষের জগতে ফেলে দেয় একটা ডেথ নোট। ইচ্ছা মানুষের কর্মকান্ড দেখার। কে ডেথ নোটটা পাবে তার ঠিক না থাকায় ব্যবহারের নিয়মাবলি লিখে দেয়া হয় ইংরেজিতে। আর এই ডেথ নোটটাই পায় লাইতো। সে প্রথমে বিশ্বাস না করলেও মজা করার জন্য খবরে প্রচারিত এক খুনীর নাম তাতে লিখে রাখে। নিয়ম অনুযায়ী লোকটির মারা যাবার কথা ৪০ সেকেন্ডের মধ্যে। যেহেতু সে কোন কারণ লিখেনি তাই মৃত্য হবে হৃদ যন্ত্রের ক্রিয়া বন্ধ হয়ে। পরের দিন সকালে পত্রিকায় লোকটির মৃত্যর খবর দেখে লাইতো ডেথ নোটটা নিয়ে ভাবা শুরু করল। তার ইচ্ছাকৃত প্রথম পরিক্ষার শিকার হয় সেদিন রাস্তায় এক কিশোরীকে উত্যক্তকারী একদল গুণ্ডার দলনেতা। সেই থেকে লাইতো তার পরিকল্পনা শুরু করে। সে ভাবতে থাকে এভাবেই একদিন সে পৃথিবীর সকল পাপী মানুষদের মেরে ফেলবে। নতুন পৃথিবীতে থাকবে তার পছন্দ করা মানুষেরা। সে হবে সেই পৃথিবী ঈশ্বর। বাবা পুলিশের বড় কর্মকর্তা হবার সুবাদে সে হাতের কাছেই পেতো অপরাধীদের সকল তথ্যাবলী। ডেথ নোট দিয়ে মানুষ মারার জন্য দরকার দুটি জিনিসের। প্রথমটি হলো যাকে মারা হবে তার নাম অপরটি তার চেহারা । কারো চেহারা মনে করে যদি তার নাম ডেথ নোটে লেখা হয় তাহলেই সে মৃত্য বরণ করবে। একই নাম বিশিষ্ট অন্য কেউ তাতে ক্ষতিগ্রস্ত হবেনা। এদিকে অপরাধীদের হঠাৎ করে এই মৃত্যুর হার জাপানী পুলিশ বাহিনীর টনক নড়িয়ে দেয়। তারা এই মৃত্যুর কারণ সম্পর্কে কোন কুল কিনারা করতে পারেনা। তাদের সাহায্য করতে এগিয়ে আসে বিখ্যাত গোয়েন্দা এল । শুরু হয় এল আর লাইতোর বুদ্ধির খেলা।
মৃত্যু দেবতা।এই বিষয়ে নিবন্ধের জন্য দেখুন ডেথ নোটের নিয়মাবলী
ডেথ নোটটি পৃথিবীতে পাঠানোর আগে রিউক এর প্রথম পাতায় ডেথ নোট ব্যবহারের নিয়মাবলী লিখে দেয়েছিল। ভাষা ছিল ইংরেজি।এই পাঁচটি নিয়ম মেনেই লাইতো তার কাজ করতে থাকে। পরবর্তীতে ডেথ নোটের আরও কিছু নিয়ম সে দেখতে পায়। এগুলো রিউক লিখে দিয়েছিল। অন্য পাতায় এ নিয়মগুলো ছিল। এনিমের বিভিন্ন পর্বের ফাঁকে ফাঁকে নিয়মগুলো দেখানো হয়েছে। এই নিয়মগুলো হচ্ছে:এই বিষয়ে নিবন্ধের জন্য দেখুন ডেথ নোট (চলচ্চিত্র)
২০০৬ সালে ডেথ নোট নিয়ে দুটি চলচ্চিত্র নির্মাণ করা হয়েছে। পরিচালনা করেছেন Shūsuke Kaneko। চলচ্চিত্রটি প্রযোজনা করেছে নিপ্পন টেলিভিশন।
অল্টারনেটর
অল্টারনেটর এমন একটি জেনারেটর যা পরিবর্তনশীল ভোল্টেজ উৎপন্ন করে। যে কোন জেনারেটরের আর্মেচার ওয়াইন্ডিংয়ে প্রথমত পরিবর্তনশীল ভোল্টেজ উৎপন্ন হয়। কিন্তু ডি সি জেনারেটরের বেলায় পরিবর্তনশীল ভোল্টেজকে কম্যুটেটরের মাধ্যমে ডি সি তে রুপান্তরিত করে লোডে সরবরাহ করা হয়। অল্টারনেটরে পরিবর্তনশীল ভোল্টেজ উৎপন্ন করার জন্য চুম্বকক্ষেত্র ও আর্মেচার প্রয়োজন। কোন চৌম্বকক্ষেত্রে আর্মেচার অর্থাৎ কন্ডাক্টরকে ঘুরিয়ে বা স্থির আর্মেচারের চতুর্দিকে চৌম্বকক্ষেত্রকে ঘুরিয়ে পরিবর্তনশীল ভোল্টেজ উৎপন্ন করা হয়। কিন্তু উচ্চ চাপ ও ক্ষমতার অল্টারনেটরে আর্মেচারকে ঘুরালে অনেক অসুবিধার সৃষ্টি হওয়ার কারণে সাধারণত চৌম্বকক্ষেত্রকে ঘুরিয়ে ভোল্টেজ উৎপন্ন করা হয়।
তড়িৎ-চৌম্বক আবেশের (Electromagnetic induction) তত্ত্বের উপর ভিত্তি করে অল্টারনেটর তৈরি করা হয়। ডি সি জেনারেটরের মত অল্টারনেটরেও আর্মেচার ও চৌম্বকক্ষেত্র থাকে। অল্টারনেটরে আর্মেচার ওয়াইন্ডিং একটি স্থির কাঠামোর উপর বসানো থাকে। একে স্টেটর বলা হয়। আর মেশিনের চৌম্বক কয়েল একটি ঘূর্ণনশীল কাঠামোর উপর বসানো থাকে যাকে রোটর বলা হয়। একটি ঢালাই লোহার ফ্রেমের সাথে আর্মেচার ও স্টেটরের কেন্দ্রভাগ আটকানো থাকে। কেন্দ্রভাগের ভিতরের দিকে ওয়ান্ডিং বসানোর জন্য খাঁজ কাটা থাকে। রোটরের বাইরের দিকে পর্যায়ক্রমে দক্ষিণ ও উত্তর মেরু সৃষ্টি হয়। পোলের গায়ে জড়ানো কয়েল দিয়ে ডি সি সাপ্লাই থেকে ১২৫ কিংবা ২৫০ ভোল্টে বিদ্যুত প্রবাহিত হয়। অধিকাংশ ক্ষেত্রেই ডি সি প্রবাহ দেয়ার জন্য রোটর শ্যাফ্‌টের সঙ্গে সংযুক্ত একটি ছোট শান্ট জেনারেটর ব্যবহার করা হয় যাকে এক্সাইটার বলা হয়। এক্সাইটার থেকে বিদ্যুত কারেন্ট ব্রাশ ও স্লিপ রিং হয়ে কয়েলে জায়। রোটর ঘুরতে আরম্ভ করলে সে সঙ্গে চুম্বক বলরেখাও ঘুরতে থাকে। ঘুরন্ত চৌম্বক বলরেখা যখন স্টেটরের খাঁজে বসানো পরিবাহকগুলোকে ছেদ করে, তখন তড়িৎ-চুম্বকীয় আবেশের নিয়ম অণুযায়ী প্রতিটি পরিবাহকে তড়িচ্চালক শক্তি আবিষ্ট হয়। আবিষ্ট পরিবাহকের অভিমুখ ফ্লেমিং এর দক্ষিণ হাত নিয়ম থেকে জানা যায়। এ নিয়ম প্রয়োগ করলে দেখা যায় কোন পরিবাহকের সামনে যখন দক্ষিণ প্রান্ত এসে দাঁড়ায় তখন আবিষ্ট তড়িচ্চালক শক্তি ও বিদ্যুৎ যে দিকে কাজ করে উত্তর প্রান্ত আসলে তার বিপরিত হয়। ফলে আর্মেচারের আবিষ্ট তড়িচ্চালক শক্তিও তড়িৎ দিক পরবর্তি হয়।
অল্টারনেটরের প্রধান অংশ তিনটি:
বড় বড় অল্টারনেটরের স্টেটর দুই ধরনের হয়ে থাকে:
অল্টারনেটের রোটর দুই ধরনের:
ডিসি জেনারেটরের সাথে অল্টারনেটরের বেশ কিছু পার্থক্য বিশেষ গুরুত্বের দাবীদার।
ফুটবল লীগ কাপ
ফুটবল লীগ কাপ, সাধারনভাবে যা লীগ কাপ নামেই অধিক পরিচিত, একটি ইংরেজ ফুটবল প্রতিযোগিতা। এফ.এ. কাপের মত এটি একটি নকআউট প্রতিযোগিতা। তবে এফএ কাপের মত এতে ৬৭৪ টির মত বিশাল সংখ্যার দল অংশগ্রহণ করেনা কেবল প্রিমিয়ারশিপ ও ফুটবল লীগের দলগুলো অংশ নেয়। এফ.এ. প্রিমিয়ার লীগ থেকে ২০টি ও দ্য ফুটবল লীগ থেকে ৭২টি দল অংশ নেয়। এই কাপের আয়োজন করে ফুটবল লীগ। এই কাপের সেমিফাইনাল দুটি লেগে অনুষ্ঠিত কিন্তু এফ.এ. কাপে সবখেলাই এক লেগের হয়ে থাকে। এই কাপ বিজয়ী সরাসরি উয়েফা কাপ খেলার সুযোগ পায় যদি দলটি অন্য ইউরোপীয় প্রতিযোগিতায় (চ্যাম্পিয়নস লীগ) সুযোগ না পায়।
অন্যান্য কাপের তুলনায় লীগ কাপে খেলার ধরন আলাদা। এটি এফ.এ. কাপ থেকে কম জনপ্রিয়। এফ.এ. কাপে ইংল্যান্ডের সব দল অংশ নেয়। আরেকটি ফুটবল লীগ ট্রফি নামে নকআউট আরেকটি প্রতিযোগিতা আছে যাতে শীর্ষ দুটি বিভাগ খেলেনা। এফ.এ. কাপের তুলনায় লীগ কাপের দর্শক সংখ্যা অনেক কম। অংশগ্রহণকারী দলগুলো প্রায়ই লীগ কাপে তাদের বিশ্রামে থাকা খেলোয়াড়দের খেলায়।
যে দল ১ বার জিতেছেএভারটন, ওয়েস্ট হ্যাম ও বোল্টন ওয়ান্ডারার্স একমাত্র দল যারা দুবার ফাইনালে উঠলেও কাপ জিতেনি।
১৯৮২ সাল থেকে লীগ কাপটি এর পৃষ্ঠপোষকের নামে নামকরণ করা হচ্ছে। এজন্য বিভিন্ন সময়ে এর নাম ছিল নিম্নরূপ:
চেলসি ফুটবল ক্লাব
চেলসি ফুটবল ক্লাব (দ্য ব্লুজ অথবা পূর্বে দ্য পেনশনার্স নামেও পরিচিত) লন্ডনে অবস্থিত একটি ইংরেজ পেশাদার ফুটবল দল যারা প্রিমিয়ার লিগে খেলে থাকে।
১৯০৫ সালে প্রতিষ্ঠিত হওয়ার পর থেকে ক্লাবটি এ পর্যন্ত বেশিরভাগ সময়ে ইংল্যান্ডের ফুটবলে শীর্ষ দশে অবস্থান করেছে। তারা দুটি সময়ে সফলতা পেয়েছে, একটি হচ্ছে ১৯৬০ দশকের শেষভাগ ও ১৯৭০ দশকের শুরুতে এবং ১৯৯০ দশকের শেষভাগ থেকে বর্তমান পর্যন্ত। চেলসি প্রথম ইংলিশ লিগ শিরোপা অর্জন করে ১৯৫৫-৫৬ মৌসুমে। ১৯৬৫ থেকে ১৯৭১ সাল সময়কালে আরো কিছু কাপ প্রতিযোগিতায় ক্লাবটি জয়লাভ করে। ১৯৯৭ সাল থেকে ২৩টি শিরোপা জিতে দলটি গত দুই দশক ধরে ধারাবাহিকভাবে সাফল্য অর্জন করছে। সব মিলিয়ে চেলসি নিজেদের ইতিহাসে ২৮টি বড় শিরোপা জিতেছে, যার মধ্যে রয়েছে ছয়টি লীগ শিরোপা, আটটি এফ.এ. কাপ শিরোপা, পাঁচটি লীগ কাপ, দুটি উয়েফা কাপ উইনার্স কাপ, একটি উয়েফা সুপার কাপ, একটি উয়েফা ইউরোপা কাপ এবং একটি উয়েফা চ্যাম্পিয়ন্স লীগ। চেলসি হলো ইতিহাসের প্রথম ক্লাব যারা উয়েফা চ্যাম্পিয়ন্স লীগ জেতার পরের বছরই উয়েফা ইউরোপা কাপ জিতেছে।
চেলসির ৪১৬৩১ দর্শক ধারণক্ষমতার নিজস্ব মাঠ স্টাম্ফোর্ড ব্রিজ পশ্চিম লন্ডনের ফুলহাম এলাকায় অবস্থিত। প্রতিষ্ঠালগ্ন থেকেই তারা এখানে খেলে আসছে। ২০০৩ সালে ক্লাবটি কিনে নেন রাশিয়ান তেল ব্যবসায়ী রোমান আব্রামোভিচ।
ক্লাবের ঐতিহ্যবাহী পোশাক হচ্ছে রাজকীয় নীল রংয়ের জামা ও শর্টস এবং সাদা মোজা। নিজেদের ভাবমূর্তি আধুনিকায়নের জন্য নিজেদের ইতিহাসে বেশ কয়েকবার ক্লাবটি নিজেদের প্রতীক পরিবর্তন করেছে। বর্তমান প্রতীকে একটি রাজকীয় নীল সিংহকে একটি লাঠি ধরে থাকতে দেখা যায়, যা ক্লাবটির ১৯৫০ এর দশকের একটি প্রতীকের আধুনিক রূপ। ইংলিশ ফুটবলের ইতিহাসে সর্বকালের গড় উপস্থিতির তালিকায় ক্লাবটির অবস্থান ষষ্ঠ। চেলসি যুক্তরাজ্যের অন্যতম জনপ্রিয় দল। তাদের সমর্থক সংখ্যা আনুমানিক চার মিলিয়ন। এছাড়া জনপ্রিয় সংস্কৃতিতেও ক্লাবের ভূমিকা রয়েছে। বিভিন্ন চলচ্চিত্র ও গানে চেলসি অংশ নিয়েছে। ফোর্বস ম্যাগাজিনের ২০১৭ সালের একটি জরিপে বিশ্বের সবচেয়ে দামী ক্লাবগুলোর তালিকায় চেলসির অবস্থান ৭ম এবং ২০১৬-১৭ মৌসুমে ৪ কোটি ২৮ লাখ পাউন্ড উপার্জন করে ক্লাবটি বিশ্বের সবচেয়ে বেশি উপার্জন করা ক্লাবগুলোর মধ্যে অষ্টম স্থান অর্জন করে।
১৯০৪ সালে একটি ফুটবল মাঠ হিসেবে তৈরির উদ্দেশ্য নিয়ে গাস মিয়ার্স স্টাম্ফোর্ড ব্রিজ অ্যাথলেটিক স্টেডিয়াম কিনে নেন। নিকটবর্তী ফুলহাম ফুটবল ক্লাবের কাছে মাঠটি ইজারা দেওয়ার প্রস্তাব ফিরিয়ে দিয়ে তিনি মাঠটি ব্যবহার করার জন্য নিজের একটি ক্লাব প্রতিষ্ঠার উদ্যোগ নেন। যেহেতু তখন উক্ত এলাকা ফুলহামের নিজের নামে একটি ক্লাব তখনই ছিলো, মিয়ার্স নিজের ক্লাবের জন্য পার্শ্ববর্তী এলাকা চেলসির নামটি বেছে নেন। "কেন্সিংটন ফুটবল ক্লাব", "স্টাম্ফোর্ড ব্রিজ ফুটবল ক্লাব" এবং "লন্ডন ফুটবল ক্লাব" এর মতো নামগুলোও বিবেচনা করা হয়েছিলো।
দলের বর্তমান কোচ মরিজিও সারি, যিনি ২০১৮-১৯ মৌসুমে নাপোলি থেকে চেলসিতে যোগদান করেন।
ফ্লুরিন
ফ্লোরিন একটি মৌল, এর প্রতীক F ও পারমানবিক সংখ্যা 9।
আজকাল
আজকাল বাংলা ভাষায় প্রকাশিত একটি ভারতীয় সংবাদপত্র। বামপন্থী ভাবনার শরিক। ভারতের কলকাতা, শিলিগুড়ি এবং আগরতলা থেকে নিয়মিত প্রকাশিত হয়। ১৯৮১ খ্রিস্টাব্দে অভিক কুমার ঘোষ প্রত্রিকাটির প্রকাশনা শুরু করেন। আজকাল দৈনিক সংবাদপত্রের প্রতিষ্ঠাতা সম্পাদক ছিলেন প্রয়াত গৌরকিশোর ঘোষ। 'আনন্দবাজার পত্রিকা' থেকে চাকরি ছেড়ে তিনি আজকাল সংবাদপত্র সম্পাদনা শুরু করেন। 'রূপদর্শী' এবং 'গৌড়ানন্দ কবি ভনে' ইত্যাদি ছদ্মনামে আগেকার মতো নতুন আজকাল পত্রিকাতেও নানা প্রবন্ধ লেখা শুরু করেন। পরবর্তীতে অবশ্য তিনি আবার 'আনন্দবাজার পত্রিকা'য় ফিরে যান। আজকাল পত্রিকার পরবর্তী সম্পাদক হন অশোক দাশগুপ্ত।
আজকাল পত্রিকা রাজা রামমোহন রায়ের বাড়ির কাছে, রাজা রামমোহন রায় সরণির কার্যালয় থেকে প্রকাশনার কাজ শুরু করলেও, সাম্প্রতিককালে বিধাননগর কলেজ মোড়ের কাছাকাছি নিজস্ব ভবন থেকে পত্রিকা প্রকাশনার কাজ চলছে।
ইন্ডিয়ান রিডারশিপ সার্ভে অনুসারে পত্রিকাটি ৩৩ লাখ মানুষ পাঠ করেন।
আজকাল পত্রিকা প্রাইভেট লিমিটেড থেকে খেলাধুলো এবং স্বাস্থ্য সম্পর্কিত আরো দুটো সহযোগী পত্রিকা প্রকাশিত হয় - 'খেলা' এবং 'সুস্থ'। এছাড়া আছে রঙিন ও সুলভ 'শারদীয় আজকাল'।
উয়েফা ইউরোপা লীগ
উয়েফা ইউরোপা লীগ (পূর্বে উয়েফা কাপ নামে পরিচিত ছিল) ইউরোপের ক্লাবগুলোকে নিয়ে অনুষ্ঠিত একটি ফুটবল প্রতিযোগিতা যেটি পরিচালনা করে ইউনিয়ন অব ইউরোপীয়ান ফুটবল এসোসিয়েশন (উয়েফা)। সম্মানের দিক দিয়ে এটি ইউরোপীয়ান ক্লাব ফুটবলে উয়েফা চ্যাম্পিয়নস লীগের পরই অবস্থান। এই কাপের জন্য ক্লাবগুলো নির্বাচিত হয় ঘরোয়া লীগ ও কাপের ফলাফলের উপর ভিত্তি করে।
১৯৭১ সালে প্রতিযোগিতা শুরু হয়েছিল "ইন্টার-সিটিস ফেয়ার্স কাপ" এর বদলী হিসেবে। ১৯৯৯ সালে কাপ উইনার্স কাপকে বিলুপ্ত ঘোষণা করে সেটিকে উয়েফা কাপের সাথে একীভূত করা হয়। যদিও "ইন্টার-সিটিস ফেয়ার্স কাপকে" উয়েফা কাপের পূর্বসূরী বিবেচনা করা হয় এবং ফেরার্স কাপের রেকর্ডকে উয়েফা কাপের রেকর্ড হিসেবে ধরা হয়, তবে কাপ উইনার্স কাপকে উয়েফা কাপের পূর্বসূরী বলা হয় না।
এখন পর্যন্ত ২৮ টি দল এই প্রতিযোগিতার শিরোপা অর্জন করে।যার মধ্যে সেভিয়া ৫ টি শিরোপা নিয়ে সবচেয়ে সফল।প্রতিযোগিতার বর্তমান শিরোপাধারী দল আতলেতিকো মাদ্রিদ।
এসি মিলান
অ্যাসোসিয়েজিওন ক্যালসিও মিলান একটি ইতালীয় ফুটবল দল যেটি ইতালির মিলানে অবস্থিত। তারা লাল ও কালো ডোরাকাটা রঙের কাপড় পরে খেলে, তাই তাদের ডাকনাম হয়েছে "রোজোনেরি (Rossoneri)" ("লাল-কালো")। দলটি "মিলান" নামেও সমাধিক পরিচিত। এ.সি. মিলান বিশ্বের অন্যতম সফল দল। তার সম্মানজনক উয়েফা চ্যাম্পিয়নস লীগ (বা সমমানের ইউরোপীয়ান কাপ) জিতেছে সাত বার, (আন্তমহাদেশীয় কাপ) ৩ বার, উয়েফা সুপার কাপ ৫ বার, সিরি এ শিরোপা ১৮ বার (কেবল প্রতিদ্বন্দ্বী দল জুভেন্টাস ফুটবল ক্লাব মিলানের চেয়ে বেশি "স্কুডেট্টো" জিতেছে) এবং কোপা ইতালীয়া (ইতালীয় কাপ) ৫ বার। সবমিলিয়ে তারা রেকর্ডসংখ্যক ১৮টি ইউরোপীয় ও ফিফা ট্রফি জিতেছে যা, বিশ্বের মধ্যে চতুর্থ ও ইতালিতে সর্বোচ্চ। বিশ্বের জনপ্রিয়তম দলগুলোর মধ্যে এটি অন্যতম, এবং জুভেন্টাস ও ইন্টারের মত ইতালীয় জনপ্রিয় দল।
আলফ্রেড এডওয়ার্ডস নামের একজন ব্রিটিশ ভদ্রলোক ক্রিকেট দল হিসেবে ১৮৯৯ সালে এসি মিলান প্রতিষ্ঠা করেন। তার সম্মানে দলটির নাম মিলান শহরের ইংরেজিরুপ মিলানো (Milan) হিসেবে রাখা হয়েছে, যদিও শহরের ইতালীয় নাম মিলানো (Milano)। তবে ফ্যাসিবাদী সরকারের সময় এটির নাম কিছুদিন পরিবর্তন করা হয়েছিল।
ঐতিহাসিকভাবে এসি মিলান দক্ষিণ ইতালীর শহরের শ্রমিক শ্রেণী সমর্থিত দল ছিল। পক্ষান্তরে এর চিরপ্রতিদ্বন্দ্বী অন্য বড় দল ইন্টার ছিল উচ্চবিত্ত ও মধ্যবিত্ত শ্রেণী সমর্থিত দল। তবে সাম্প্রতিক সময়ে দল দুটি ভিন্ন রাজনৈতিক বলয়ে অবস্থান করছে, কেননা বর্তমানে মিলানের মালিক হচ্ছেন গণমাধ্যম ব্যবসায়ী ও রক্ষণশীল দল থেকে নির্বাচিত ইতালির সাবেক প্রধানমন্ত্রী সিলভিও বার্লুসকনি, এবং ইন্টারের মালিক মধ্য-বামপন্থী তেল ব্যবসায়ী ম্যাসিমো মোরাত্তি। তবুও এসি মিলানের সমর্থকের এখনও সাধারণত বামপন্থী এবং ইন্টারের সমর্থকেরা ডানপন্থী হয়ে থাকেন। ১৯৮০ সালে মিলানকে পাতানো ম্যাচ খেলার অভিযোগে অভিযুক্ত করে শাস্তিস্বরুপ সিরি বি তে নামিয়ে দেয়া হয়। এই কলঙ্কিত ঘটনার পিছনে বিভিন্ন কর্মকর্তা ও খেলোয়াড়ের হাত ছিল। ২০০৬ সালে মিলান আবার ম্যাচ পাতানোর অভিযোগে অভিযুক্ত হয়। মিলানের বিরুদ্ধে পছন্দের রেফারিকে ব্যবহারের অভিযোগ ছিল। শাস্তিস্বরুপ ২০০৬-০৭ মৌসুমে মিলানকে সিরি এ লীগে ১৫ পয়েন্ট কেটে নেয়া হয়। শাস্তির বিরুদ্ধে আপীলের পর শাস্তি কমিয়ে ৮ পয়েন্ট করা হয়।
দলটির ৩ ও ৬ নং জার্সি দুইটি দুই কিংবদন্তি খেলোয়াড় পাওলো মালদিনি ও ফ্র্যাঙ্কো বারেসির জন্য উৎসর্গকৃত । এই জার্সি দুটি অন্য কোন খেলোয়াড়কে দেয়া হবে না । তবে পাওলো মালদিনির কোন ছেলে মিলানের হয়ে খেললে তাকে ৩ নং জার্সি দেয়া হতে পারে ।
মিলান বিশ্বের অন্যতম সফল দল, যাদের ইতালীয় ২৭টি ও আন্তর্জাতিক ১৭টি শিরোপা রয়েছে। তারা রেকর্ড ১৩টি ইউরোপীয়ান ট্রফি জিতেছে। মিলান তাদের জার্সিতে একটী তারকা বসানোর অধিকার লাভ করেছে কেননা তারা ১০টি স্কুডেট্টো জিতেছে। এছাড়া ৫টির বেশি ইউরোপীয়ান ট্রফি জেতায় মিলানকে তাদের পোষাকে উয়েফা ব্যাজ অব অনার বসানোর অধিকার দেয়া হয়েছে।
শ্রেণী (পর্যায় সারণী)
আধুনিক পর্যায় সারণীতে রাসায়নিক মৌলসমূহকে এমনভাবে সাজানো হয় যাতে সমধর্মী মৌলসমূহে একই লম্ব-কলামে (vertical column) একটির নিচে আরেকটি স্থান পায় । এর ফলে মৌলসমূহ ১৮টি লম্ব-কলাম এবং ৭টি অনুভূমিক সারিতে বিন্যস্ত হয়। প্রত্যেকটি লম্ব-কলামকে একেকটি শ্রেণী বা chemical series বলা হয়। আধুনিক পর্যায় সারণীতে মোট ১৮ টি শ্রেণী রয়েছে।
পর্যায় (পর্যায় সারণী)
আধুনিক পর্যায় সারণীতে রাসায়নিক মৌলসমূহকে এমনভাবে সাজানো হয় যাতে সমধর্মী মৌলসমূহে একই লম্ব-কলামে (vertical column) একটির নিচে আরেকটি স্থান পায় । এর ফলে মৌলসমূহ ১৮টি লম্ব-কলাম এবং ৭টি অনুভূমিক সারিতে বিন্যস্ত হয়। প্রত্যেকটি অনুভূমিক সারিকে একেকটি পর্যায় তথা period বলা হয়।
ব্লক (পর্যায় সারণী)
ব্লক () হল পাশাপাশি অবস্থিত পর্যায় সারণীর শ্রেণীসমূহের একটি সেট। প্রতিটি মৌলের সর্বশেষ শক্তিস্তরের অবস্থিত ইলেকট্রনটি যে অরবিটালে অবস্থান নেয় তাকে সেই ব্লকের অন্তর্ভুক্ত করা হয়। অর্থাৎ অরবিটালের নাম অনুসারেই ব্লকের নামকরণ করা হয়। এ হিসেবে পর্যায় সারণীর ব্লকগুলো হচ্ছে:
ইলেকট্রন বিন্যাস
আণবিক পদার্থ বিজ্ঞান এবং কোয়ান্টাম রসায়ন অণুযায়ী ইলেক্ট্রন বিন্যাস হচ্ছে কোন অণু, পরমাণু বা অন্য কোন বস্তুতে ইলেক্ট্রনের সজ্জা। ইলেক্ট্রন নির্দিষ্ট সম্ভাব্য এলাকা জুড়ে পরিভ্রমণ করে যা "অর্বিটাল" নামে পরিচিত। এই অর্বিটালগুলোর আকৃতি এবং ইলেক্ট্রন ধারণক্ষমতা নিউক্লিয়াস থেকে অর্বিটালের দূরত্বের উপর নির্ভর করে বিভিন্ন হয়। প্রতিটি অর্বিটালের সর্বোচ্চ ইলেক্ট্রন ধারণক্ষমতা নির্দিষ্ট। অণু বা পরমাণুর কোন অর্বিটালে কতটি করে ইলেক্ট্রন অবস্থান করবে তা আউফবাউ নীতি অণুযায়ী নির্ধারিত হয়। কোন অণূ বা পরমাণুর অর্বিটালগুলোতে কতটি করে ইলেক্ট্রন রয়েছে তা বিশেষ উপায়ে প্রকাশিত রূপই হচ্ছে ইলেক্ট্রন বিন্যাস। পরমাণুর ইলেকট্রন বিন্যাসের উপরে ঐ পরমাণুর যোজনী নির্ভর করে। ইলেক্ট্রন বিন্যাসের বৈশিষ্ট্যের উপরে দাঁড়িয়ে আছে সমযোজী বন্ধনের ভিত্তি।
অর্বিটালের আকৃতি এবং ইলেক্ট্রন ধারণক্ষমতাকে যথাক্রমে ইংরেজি বর্ণ s,p,d,f দ্বারা নির্দেশ করা হয়। এছাড়াও g,h এবং i বর্ণ দিয়েও নির্দেশ করার বিধান রয়েছে কিন্তু এখনও পর্যন্ত এগুলো ব্যবহারের প্রয়োজন পড়েনি। প্রতিটি অর্বিটালের শক্তিমাত্রা নির্দিষ্ট। ইলেক্ট্রন এক শক্তিমাত্রার অর্বিটাল থেকে অন্য শক্তিমাত্রার অর্বিটালে ঝাঁপ দিতে পারে। এর ফলে ফোটন নামের একপ্রকার কোয়ান্টাম শক্তি কণার নিঃসরণ ঘটে। অর্বিটালের শক্তিমাত্রাকে ১ থেকে ৭ এর মধ্যের কোন একটি পূর্ণ সংখ্যা দ্বারা নির্দেশ করা হয় এবং তা অর্বিটাল নির্দেশক বর্ণের সাথে বসানো হয়।
ম্যানচেস্টার ইউনাইটেড ফুটবল ক্লাবের খেলোয়াড় তালিকা
এটি ম্যানচেস্টার ইউনাইটেড দলের উল্লেখযোগ্য খেলোয়াড়ের তালিকা। সাধারণত এর মানে হচ্ছে যেসব খেলোয়াড় ১০০ বা তার বেশি প্রথম শ্রেণীর ম্যাচ (বদলী সহ) এই দলের পক্ষে খেলেছেন। তবে কিছু খেলোয়াড় রয়েছেন যারা কম ম্যাচ খেলেছেন কিন্তু দলের পক্ষে বড় ভূমিকা রেখেছেন।
দলের বর্তমান সদস্যদের তালিকা দেখতে চাইলে দেখুন, ম্যানচেস্টার ইউনাইটেড নিবন্ধ। খেলোয়াড়গণের নাম দলের সাথে প্রথম চুক্তি অনুসারে সাজানো আছে। উপস্থিতি ও গোল কেবল প্রথম শ্রেণীর খেলায়। যুদ্ধকালীন ম্যাচ বাদ দেয়া হয়েছে।
"পরিসংখ্যান মে ২৪, ২০০৭ পর্যন্ত সঠিক"
"তারকা চিহ্নিত খেলোয়াড়েরা (*) একাধিক ক্রমে দলে খেলেছেন"
অজয় নদ
অজয় নদ ঝাড়খণ্ড ও পশ্চিমবঙ্গের একটি বন্যাসঙ্কুল নদী যা গঙ্গার অন্যতম প্রধান শাখা ভাগীরথী হুগলির উপনদী।
অজয় নামটির অর্থ যাকে জয় করা যায় না।
বিহারের মুঙ্গের জেলায় একটি ৩০০ মিটার উচু পাহাড় থেকে উৎসারিত হয়ে দক্ষিণ-পূর্ব দিকে প্রবাহী অজয় ঝাড়খণ্ডের উপর দিয়ে বয়ে গিয়ে পশ্চিমবঙ্গের বর্ধমান জেলার চিত্তরঞ্জনের নিকট শিমজুড়িতে পশ্চিমবঙ্গে প্রবেশ করেছে এবং বর্ধমান ও বীরভূম জেলার প্রাকৃতিক সীমানা হিসাবে পূর্বে প্রবাহিত হয়ে বর্ধমানের কাটোয়া সাবডিভিসনের কেতুগ্রাম থানা অঞ্চলে বর্ধমানে প্রবেশ করে কাটোয়া শহরের কাছে ভাগীরথীর সংগে মিলিত হয়েছে। অজয় মোট দৈর্ঘ্য ২৮৮ কিলোমিটার যার মধ্যে শেষ ১৫২ কিমি পশ্চিমবঙ্গে অবস্থিত।
অজয়ের প্রধান উপনদীগুলি হল ঝাড়খণ্ডের পাথরো ও জয়ন্তী এবং বর্ধমানের তুমুনি ও কুনুর।
অজয়ের ধারা শুরু থেকে অনেকদুর অবধি ল্যাটেরাইট মাটির উপর দিয়ে প্রবাহিত হয়ে বর্ধমানের আশুগ্রামে এসে শেষ পর্যন্ত পাললিক অববাহিকায় প্রবেশ করে। অজয়ের উপত্যকায় শাল, পিয়াল ও পলাশের ঘন জঙ্গল ছিল। কিন্তু অধুনা খনিজ নিষ্কাষণ ও অন্যান্য মনুষ্যজনিত উপদ্রবে বেশিরভাগ জঙ্গল সাফ হয়ে গেছে।
ম্যাক্ ক্রিন্ডল (Mc Krindle) সম্পাদিত ভারতের প্রাচীন ইতিহাস অণুযায়ী মেগাস্থিনিসের লেখায় Amystis নামে একটি নদীর উল্লেখ আছে যা কাটদ্বীপ (Katadupa) শহরের কাছে বয়ে গেছে।আরেকজন ইতিহাসবিদ উইলফ্রেড মনে করেন সেই আমিস্থিস হল বর্তমান অজয়ের কোন প্রাচীন নামের অপভ্রংশ। আধুনিক উৎখনন কার্যের ফলে অজয়ের উপত্যকায় পাণ্ডু রাজার ঢিপিতে সিন্ধু সভ্যতার সমসাময়িক তাম্রাশ্ম সভ্যতার নানা নিদর্শন আবিষ্কৃত হয়েছে
বিংশ শতাব্দীতে অজয় নদে কম করে ২০ টি বন্যার লিখিত নথি আছে। অজয়ের নিম্নভাগের দুপাশে উচু পাড় থাকায় বন্যার ক্ষতি খুব বেশি হয় না। কিন্তু উচ্চ অঞ্চলে কয়েক বছর অন্তর অন্তর অজয়ের ভাঙনে ও বন্যায় বহু প্রাণহানি, শস্যহানি ও সম্পত্তির ক্ষতি হয়।
১৩শ শতকের গীতগোবিন্দ লেখক কবি জয়দেবের কথিত জন্মস্থান বীরভূম জেলার কেন্দুবিল্ব গ্রাম ও কবি কাজী নজরুল ইসলামের জন্মস্থান বর্ধমান জেলার চুরুলিয়া গ্রাম অজয় নদীর পাড়ে।
আমি জীবনান্দ ঘোষ অজয়ের ধারে অবস্থিত কুমুদরঞ্জন মল্লিকের বাড়ি অনেকবার গিয়েছি l প্রকৃতই অজয় যেন এক মোহময়ী নদ l
কবি কুমুদ রঞ্জন মল্লিক, কবি সত্যেন্দ্রনাথ দত্ত ও আরো অনেক কবি অজয়ের দ্বারা প্রভাবিত হয়েছেন: